title: Kalevan Pallon historia

text: Kaudella 2005–2006 alkoi KalPa:n historian toinen aikakausi SM-liigassa. Joukkueen ensimmäisen maalin teki A-nuorista joukkueeseen nostettu Tuomas Kiiskinen avausottelussa JYP:iä vastaan. Ottelu oli loppuunmyyty, mutta kannattajien harmiksi JYP voitti voittomaalikilpailun jälkeen 5–6. KalPa yritti hankkia tuntumaa sarjassa, mutta jäi muiden liigajoukkueiden jalkoihin. Kauden aikana koettiin jymy-yllätys: syyskaudella se voitti Kuopiossa Jokerit 8–4. Joukkue jäädytti seurahistoriansa parhaan maalivahdin Pasi Kuivalaisen pelinumeron 1 Niiralan montun kattoon 31.1.2006. KalPa:n vieraana oli JYP, jota vastaan se pelasi "Paffan" ensimmäisessä sarjapelissä. Tšekkiläinen Tomáš Kůrka (23+11) oli sarjan parhaita maalintekijöitä. Puolustaja Kyle Rossiter rikkoi seuraennätyksen jäähyminuuteissa kuluttaen jäähyaition penkkiä 187 minuuttia kauden aikana. Kauden jälkeen KalPa oli sarjan viimeinen ja ero toiseksi viimeiseen olleeseen Lukkoon oli 27 pistettä. Se voitti 56 ottelusta kuusi varsinaisella peliajalla (mutta myös viisi jatkoajalla tai voittomaalikilpailussa). Kauden aikana 26. maaliskuuta KalPan kotipeleissä 30 vuotta kuuluttajana toiminut Kari Myllys kuoli sairauskohtaukseen. Hänen korvaajakseen tuli Tapani Miettinen.


title: Kalevan Pallon historia

text: Kaudella 2006–2007 KalPa:n SM-liigaan nostanut valmentaja Mika Pieniniemi sai potkut ja tilalle tuli A-nuorten joukkuetta silloin valmentanut Pekka Virta. Virran ensimmäisessä valmentamassaan ottelussa KalPa voitti Jokerit kotonaan 5–1. Ennen kautta joukkue teki historiaa nimittämällä ensimmäisenä liigajoukkueena ulkomaalaisen pelaajan kapteeniksi: Virassa toimi kauden ajan Martin Sonnenberg, joka oli joukkueen toiseksi tehokkain pelaaja 36 (19+17) pisteellä. Joukkueessa pelasi toinen NHL-konkari Matt Davidson, joka oli korvaamaton apu hyökkäyspäässä. Kesken kauden joukkue sai pelaajistoonsa vahvan, mutta taitavan Jarkko Kauvosaaren sekä Ilveksestä paluumuuttaja Tomas Kurkan, joka ei päässyt Pekka Virran alaisuudessa nauttimaan samanlaisesta vastuusta kuin Mika Pieniniemen aikana. KalPa ei jäänyt niin pahasti muiden seurojen jalkoihin kuin edellisellä kaudella, sillä se paransi 19 pisteellä suoritustaan. Joukkue pelasi kauden päätteeksi liigakarsinnoissa Mikkelin Jukureita vastaan ja se pysyi sarjassa voittaen vaadittavat neljä ottelua. Alun perin Mestiksen mestari Kajaanin Hokin piti tulla vastustajaksi, mutta vieläkään ei tiedetä syytä, miksi sitä ei otettu karsintoihin. Samalla Mestis-kausilla toimitusjohtajana ollut, entinen KalPa-kapteeni Arto Sirviö, lähti kauden jälkeen ja tilalle tuli 12 vuotta Nokiassa töissä ollut, diplomi-insinööri Jukka Pennanen. Joukkue päätti jakaa erikseen urheilullisen ja taloudellisen osaamisen, josta Pennanen oli vastuussa. Urheilutoimenjohtajaksi tuli entinen pelaaja, oma kasvatti Janne Kekäläinen.


title: Kalevan Pallon historia

text: Kausi 2007–2008 oli joukkueen ensimmäinen kokonainen uuden valmentajansa alaisena. Joukkueeseen tulivat uudet systeemit, jotka olivat uuden valmentajan asettamat. Joukkueen uudeksi pelitavaksi tuotiin kiekkokontrolliin perustuvaa pelitapa. Joukkueesta lähtivät pelaajia, jotka eivät pystyneet olemaan siellä uuden valmentajansa takia ja pelaajakriteereiksi vaadittiin täydellinen sitoutuminen joukkueeseen, pelitapaan ja kehittymiseen pelaajana. KalPa:ssa pelasi muun muassa vuoden 2003 Stanley Cup-voittaja Jiri Bicek ja tappelupukariksi osoittautunut Jeremy Stevenson. Kauden aikana joukkue hävisi harmittavan paljon pelejä yhdellä maalilla, mutta tällä kertaa sitä ei pidetty enää joukkueena, joka olisi kaudesta toiseen pettymys ollen sarjan viimeinen. Kauden jälkeen joukkue ei ollut viimeinen kahden edellisen kauden tapaan, vaan se olikin sijaa ylempänä. Se keräsi saman verran pisteitä kuin hopeakaudella 1990–1991. Tämän mahdollisti se, että kaudella 2004–2005 SM-liigaan tuli sääntömuutos koskien pisteistä: Varsinaisella peliajalla voitetusta ottelusta sai kolme ja jatkoaika/voittomaalikilpailuvoitosta kaksi pistettä. Kovassa kunnossa ollut hyökkääjä Jani Tuppurainen lähti loppukaudesta joukkueesta Ruotsin Elitserin -sarjassa pelaavaan Färjestadiin. Pekka Virran ansiota "Niiralan Maltseviksi" kutsuttu Tuomas Kiiskinen oli saanut vastuuta ja oli joukkueen paras pistemies tehoin 12+26. Saman kauden päätteeksi KalPa:n A-nuoret voittivat ensimmäisen Suomen mestaruuden. Ratkaiseva, viides ottelu käytiin loppuunmyydyssä, Niiralan montussa. Katsojia oli 5004, mikä on kaikkien aikojen juniorisarjojen katsojaennätys Suomessa. Siinä KalPa:n A-nuoret peittosivat Ässät 4–1. Joukkueen luottopelaajina olivat muun muassa Teemu Hartikainen, Mika Järvinen, Tommi Jokinen, Aatu Hämäläinen, Mikko Kukkonen, Joonas Riekkinen ja Iiro Pakarinen. KalPalla oli entuudestaan A-nuorten SM-hopea vuodelta 1996, jolloin se hävisi finaalin Jokereille ja KalPa:n tärkein pelaaja oli Olli Jokinen.. Sitä ennen A-nuoret voittivat vuonna 1959 pronssia ja vuonna 1955 KuPS:in A-nuoret voittivat Suomen mestaruuden, jolloin joukkueen tärkeimmät pelaajat olivat Juhani Wahlsten ja Ossi Hyppönen.


title: Kalevan Pallon historia

text: Sami Kapanen palasi SM-liigaan ja KalPaan kaudeksi 2008–2009 ja ilmoitti jättävänsä NHL:n, koska hän ei saanut NHL-seura Philadelphia Flyersissa tarpeeksi peliaikaa eikä hän sopinut päävalmentaja John Stevensin pelisysteemiin. Tullessaan KalPaan hänet valittiin joukkueen kapteeniksi ja hän toimi samalla kauden aikana hallituksen puheenjohtajanakin. KalPaan tuli myös toinen Kapanen, kun Samin pikkuveli, Kimmo, oli juuri lopettanut uransa ja siirtyi joukkueen maalivahtivalmentajaksi. Isä-Hannu pysyi taustalla ollen seurajohdossa. Muita kovan luokan pelaajahankintoja olivat muun muassa SM-liigalegenda Kalle Sahlstedt ja paluumuuttaja, Kimmo Timosen pikkuveli Jussi. Ennen kautta joukkue teki yhden merkittävimmistä jatkosopimuksista, kun kaudella 2007–2008 tullut puolustajalegenda Mika Strömberg solmi jatkosopimuksen KalPa:n kanssa. Joukkueella oli SM-liigan halvin toimitusjohtaja, sillä Jukka Pennasen tilalle tullut, vuodesta 1986 lähtien seurajohdossa ollut Kari Penttilä teki töitä ilman palkkaa. Hän oli ollut mukana selvittämässä KalPa:n kahden konkurssin jälkiä ja maksoi joitakin velkoja oman yrityksensä rahoilla.


title: Kalevan Pallon historia

text: Kaudella 2008–2009 KalPa yllätti kaikki: Se pääsi ensimmäistä kertaa neljääntoista vuoteen SM-liigan pudotuspeleihin sijoittuen runkosarjassa kuudenneksi. Veteraanit Kapanen, Sahlstedt ja Strömberg antoivat merkittävää esimerkkiä jäällä nuorille pelaajille, jotka pystyivät pelaamaan miesten tasolla.Joukkue oli keski-iältään sarjan nuorin ja peräti 13 viime kauden A-nuorten mestaria pääsi kauden aikana pelaamaan SM-liigapelejä. Joukkueeseen tuli kauden aikana muun muassa SM-liigan yksi kaikkien aikojen jäähykuninkaista Toni Mäkiaho. Hänen tavaramerkkinsä oli punaiset pelihanskat, sillä hän tuli joukkueeseen Elitserien -sarjassa pelaavasta Timrå IK:sta Puolivälierissä KalPa pudotti jatkosta HPK:n. Viimeisessä, kuudennessa ottelussa ratkaisua haettiin jatkoajalla ja joukkueeseen hankittu Mäkiaho teki voittomaalin. Välierissä tuli vastaan tuleva Suomen mestari JYP, joka voitti tiukan ja vähämaalisen sarjan voitoin 4–1. Pronssiottelussa KalPa voitti vieraissa Espoo Bluesin maalein 2–1 saavuttaen näin historian toisen mitalinsa. Voittomaalin iski kesken kauden hankittu Mäkiaho. Ottelua oli tullut katsomaan yli kuusisataa KalPa:n kannattajaa. Kauden päätteeksi kesällä palkintojenjakotilaisuudessa Teemu Hartikainen palkittiin vuoden tulokkaaksi. Kapteeni Sami Kapanen valittiin vuoden herrasmiespelaajaksi ja SM-liigan tähdistökentälliseen, johon oli valittu myös Jarkko Immonen, Jonas Andersson, Markus Seikola, Olli Malmivaara ja Juuso Riksman. Hän oli myös joukkueen tehokkain pelaaja 44 (20+24) pisteellä.


title: Kalevan Pallon historia

text: Kaudella 2009–2010 KalPa sijoittui sarjassa hopeakauden tapaan toiseksi ja pelasi seurahistoriansa parhaimman runkosarjan saaden samalla ensimmäisen kerran vähintään 100 pistettä kaudessa napaten 109 pistettä. Joukkue voitti otteluita seurahistoriansa parhaimmalla prosenttimäärällä (67,2%). Joukkueen maalivahdit Mika Järvinen ja Ari Ahonen muodostivat kauden aikana yhden sarjan parhaimmista maalivahtikaksikoista. Puolustaja Adam Masuhr rikkoi puolustajien SM-liigaennätyksen tehden 15 maalia ylivoimalla. Kausi oli juhlavuosi, sillä seura täytti 80 vuotta. Sen kunniaksi paidassa koristanut punainen kilpilogo vaihtui alkuperäiseen mustaan kilpilogoon. Tämä kuva koristi KalPa:n paitaa jo sen SM-sarjakausina. Joukkue sai omaa kasvattiaan joukkueeseensa, kun Kalle Kerman ja Tommi Miettinen tulivat joukkueeseen. Pudotuspeleissä KalPa pääsi välieriin saakka voittaen ensin puolivälierävastuja Tapparan. Joukkue hävisi välierät voitoin 4–2 HPK:lle. Pronssipelissä vastaan tuli JyP, joka voitti Jyväskylässä pelatun ottelun 4–0. Kauden jälkeen KalPa:n kapteeni Sami Kapanen lopetti uransa ja hänestä tuli kasvattajaseuransa toimitusjohtaja. Ennen lopettamistaan hänet valittiin edelliskauden tapaan SM-liigan tähdistökentälliseen, jossa olivat myös Jori Lehterä, Pavel Rosa, Lee Sweatt, Mikko Mäenpää ja Atte Engren. Uudeksi kapteeniksi valittiin Tommi Miettinen. Kauden jälkeen huipputulokas Teemu Hartikainen lähti NHL-seura Edmonton Oilersiin ja pronssikauden ykkösmaalivahti Mika Järvinen Jokereihin. Kapasen lisäksi uransa lopettivat muun muassa Mika Strömberg ja Kalle Sahlstedt. Kauden aikana KalPa lunasti paikkansa vuoden 2011 European Trophy -turnaukseen, missä pelaa Euroopan parhaimpia seuroja. Näin ollen seura osallistui ensimmäistä kertaa historiassaan tällaiseen turnaukseen. KalPa:n lisäksi muita suomalaisia seuroja turnauksessa olivat HIFK, Jokerit, Kärpät, Tappara ja TPS.


title: Kalevan Pallon historia

text: Kaudella 2010–2011 joukkue oli runkosarjan viides ja keräsi 98 pistettä. Joukkueen paras pistemies Sakari Salminen sijoittui sarjan pistepörssissä kymmenenneksi tehden 45 (12+33) pistettä. Paras maalintekijä, viime kauden paluumuuttaja Kalle Kerman (17 maalia) johti parhaillaan koko sarjan maalipörssiä, mutta vakavan loukkaantumisen takia hän menetti yli 20 ottelua. Joukkueen maalivahti Ahonen oli toiseksi eniten otteluita voittanut maalivahti koko sarjassa. Kauden aikana kilpipaitaa kokeilivat muun muassa Jussi Pesonen sekä NHL:ssä pelanneet Pavel Brendl ja Robert Petrovicky. Neljä edellistä kautta seurassa pelannut luottopuolustaja Janne Jalasvaara siirtyi Venäjän pääsarjassa pelaavaan OHK Dinamo Moskovaan. Kauden aikana KalPa teki SM-liigan ennätyksen voittamalla 10 jatkoaikapeliä peräkkäin (,sillä ensimmäinen voitto oli tullut edelliskaudelta). Pudotuspeleissä se kohtasi yhtä paljon pisteitä runkosarjassa saaneen Lukon, joka voittikin sarjan voitoin 4–3. Kyseisessä sarjassa nähtiin paljon kyseenalaisia taklauksia ja paljon rähinöintiä: Viidennessä ottelussa jäähyminuutteja jaettiin yhteensä 237 minuuttia, joka on SM-liigan pudotuspelien jäähyennätys. Joukkueen paras pistemies Sakari Salminen sai kahden ottelun pelikiellon tässä kyseisessä ottelussa.


title: Kalevan Pallon historia

text: KalPa:n uudeksi päävalmentajaksi tuli Pekka Virran apuvalmentajana pronssia voittamassa ollut, A-nuorten päävalmentaja Tuomas Tuokkola. Apuvalmentajiksi hän saa entisen hyökkääjän, vuonna 1991 hopeajoukkueessa olleen Jari Laukkasen ja JyP HT:ssä maalivahtina olleen Ari-Pekka Siekkisen. Uusia pelaajahankintoja ovat muun muassa entinen Ässä-kapteeni Matti Kuparinen, JyP:stä tullut oma kasvatti Jasse Ikonen, Hannu Toivosen pikkuveli Juha ja Jukka Hentunen. Myös toimitusjohtaja Sami Kapanen palaa KalPan pelaajistoon. Hänen paikkansa toimitusjohtajana paikkaa pari viime kautta urheilutoimenjohtajana ollut, hänen pikkuveljensä Kimmo. Joukkue pääsi kokeilemaan omaa suoritustasoaan European Trophy -jääkiekkoturnauksessa. Kahdeksasta ottelusta se sai kasaan kolme voittoa varsinaisella peliajalla, kaksi häviötä varsinaisella peliajalla ja kolme voittomaalikilpailuhäviötä. Vaikka joukkue ei päässyt joulukuun lopputurnaukseen, se sai hyvää harjoitusta tulevaa kautta varten. Europelien jälkeen joukkue nimesi kapteenikseen Sami Kapasen. Näin hänestä tuli KalPan historian toinen pelaaja Jari Härkälän kanssa, joka on ollut vähintään kolme kautta kapteenina. Joukkueen kotihalli Niiralan monttu pienensi kapasiteettiaan 220 paikalla paloturvallisuussyiden takia.


title: Kalevan Pallon historia

text: Kaudella 2011–2012 joukkuetta lanseerattiin "kaikkien aikojen parhaana KalPana". Kahden pelatun kierroksen jälkeen KalPa otti kärkipaikan SM-Liigassa voitettuaan kaksi ensimmäistä peliään; Ensimmäinen voitto tuli JyP:istä ja toisessa pelissä Tapparaa vastaan tapahtui historiallinen tapahtuma: Tuomas Kiiskinen ohitti KalPan syöttötilastoissa Jouni Rinteen ja näin hänestä tuli eniten syöttöjä antanut pelaaja KalPan historiassa. Kauden ensimmäinen loppuunmyyty kotipeli oli viime kauden mestari Helsingin IFK:ta vastaan ja pisteet jäivät Kuopioon luvuin 4–1. Kolmannen erän 12. viimeisen sekunnin kohdalla syntyi verinen joukkotappelu ja se aiheutti kansan keskuudessa vakavaa keskustelua järjestetyistä tappeluista jääkiekko-otteluissa. Kauden aikana Sakari Salminen, Matti Kuparinen ja Tuomas Kiiskinen muodostivat yhden parhaimmista ketjuista SM-liigassa: Parhaimmillaan kolmikko mahtui kymmenen parhaan joukkoon pistepörssissä.


title: Kalevan Pallon historia

text: Maajoukkuetauon aikana joukkueen ykkösmaalivahti Ari Ahonen siirtyi KHL- liigassa pelaavaan Metallurg Magnitogorskiin. Hän solmi seuran kanssa puolentoista vuoden mittaisen sopimuksen. Koska hän siirtyy seuraan kesken sopimuskauden, KalPa saa korvausta noin 500 000 euroa. Hänet paikkasi NHL-joukkue New York Islandersin kokoonpanon ulkopuolelle jäänyt Mikko Koskinen. Tuomas Kiiskinen onnistui jälleen kerran tekemään historiaa kauden aikana: Hän ohitti Jouni Rinteen kaikkien aikojen pistepörssissä tehden kaksi pistettä 4–0 -voitto-ottelussa HIFK:ta vastaan. Kapteeni Sami Kapanen teki historiaa vierasottelussa HIFK:ta vastaan: Hän ohitti Jouni Rinteen kaikkien aikojen maalipörssissä. 8-3 -tappio-ottelussa Ässiä vastaan päävalmentaja Tuomas Tuokkola lensi ulos vastustaen jyrkästi tuomareiden jäähyjä. Voitettuaan Lukon vieraissa KalPa saavutti toisen kerran historiassaan 100 pisteen rajan. Viimeisessä kotiottelussaan KalPa voitti SaiPa:n ja näin ollen varmisti seurahistorian ensimmäisen runkosarjavoittonsa. Samalla rikkoutui entinen piste-ennätys runkosarjassa ja joukkue keräsi 115 pistettä. Joukkueen parhaimmat pistemiehet oli Tuomas Kiiskinen ja Sakari Salminen ja kummankin pistesaalis oli 47 pistettä. Salminen kantoi kultaista kypärää, koska hänellä oli enemmän maaleja (24) kuin Kiiskisellä (15). Puolivälierissä joukkue kohtasi Espoon Bluesin. KalPa ehti johtaa puolivälieräsarjaa jo voitoin 3–0 mutta Blues raivasi sitkeästi tiensä välieriin voitoin 3–4. Bluesista tuli SM-liigan historian ensimmäinen paras seitsemästä -sarjan 3–0-tappiotilanteesta voitokseen kääntänyt joukkue. Keväällä pelatuissa jääkiekon MM-kisoissa Tuomas Kiiskinen oli Suomen maajoukkueessa. Kauden jälkeen seura antoi päävalmentaja Tuomas Tuokkolalle potkut ja hänen tilalleen tuli apulaisvalmentaja Jari Laukkanen.


title: Kalevan Pallon historia

text: Kaudella 2012–2013 kotiareenan nimi muuttui Trust Kapital Areenaksi markkinoinnin takia. Vanha tuttu nimi "Niiralan Monttu" säilyi kuitenkin hallin toisena nimenä. Samalla organisaatio teki merkittäviä laajennuksia halliin ja yleisökapasiteetti nousi samalla 60 paikalla. KalPa menetti muun muassa Tommi Jokisen ja Jaakko Rissasen SaiPaan, Iiro Pakarisen Helsingin IFK:hon ja Tuomas Kiiskisen KHL-seura Donbass Donetskiin. Uusia pelaajia olivat muun muassa Artturi Lehkonen, Janne Kolehmainen, Pauli Levokari, Antti Kerälä, Antti Halonen ja oma kasvatti Jukka Voutilainen. Kausi alkoi JyP:iä vastaan kotona tappiollisesti, kun KalPa hävisi avauskamppailun 0–3. Seuraavana päivänä KalPa onnistui voittamaan seuraavan ottelun Tapparaa vastaan 2–3 Tampereella. Joukkueen pelaamisesta oli puuttunut samanlaista tasaisuutta, mitä nähtiin edellisellä kaudella. Joukkue pystyi taistelemaan kuuden kärkipaikan sijoituksesta. KalPan tulokas Artturi Lehkonen oli noussut hetkessä suosion kohteeksi. Matti Kuparinen jätti seuran ja siirtyi KHL-seura Avangard Omskiin. Kauden aikana NHL:ssä oli alkanut työsulku ja näin ollen joukkue sai sarjassa pelaavasta Nashville Predatorsista Craig Smithin riveihinsä lokakuussa. Hän onnistui ensimmäisessä ottelussa sivuamaan seuraennätystä: Hän teki 6–2 -voitto-ottelussa Tapparaa vastaan neljä (2+2) pistettä. Hän jätti KalPan ja lähti takaisin Pohjois-Amerikkaan loka-marraskuun vaihteessa perhesyiden takia. Hänen korvaajaksi tuli joukkueen toinen kauden NHL-vahvistus, New York Rangersissa pelannut Derek Stepan. Hän jätti joukkueen joulukuussa, koska halusi valmistautua NHL:n työsulun loppumiseen ja mahdollisen kauden alkamiseen. Kakkosmaalivahti Juha Toivonen joutui vammansa takia loppukaudeksi sivuun ja hänen korvaajaksi hankittiin Tapparassa vähäiselle peliajalle jäänyt Pekka Tuokkola. Kauden aikana tulokas Artturi Lehkonen joutui mediamylläkän kohteeksi, kun Jokereiden hyökkääjä Jarkko Ruutu taklasi hänet kolmeksi viikoksi sairauslomalle ja tapauksesta tehtiin lastensuojeluilmoitus. Samalla heräsi keskustelua suomalaisen jääkiekkoilun tasosta ja siitä, missä menee pelin fyysisyyden rajat.


title: Kalevan Pallon historia

text: KalPa sijoittui runkosarjassa viidenneksi 97 pisteellä. Joukkueen paras pistemies oli Sakari Salminen 55 (26+29) pisteellään. Puolivälierissä KalPa hävisi Porin Ässille voitoin 4–1. Sakari Salminen palkittiin suorituksistaan Kultainen kypärä -palkinnolla ja hänet valittiin Suomen MM-joukkueeseen. KalPan kausi oli taloudellisesti tappiollinen, mikä johti muun muassa kannattajatuotteita ja ottelulippuja myyneen Sport Cafe Pelimies -myymälän lopettamiseen. Kauden jälkeen Tommi Miettinen lopetti uransa ja siirtyi seuran apuvalmentajaksi. Sakari Salminen siirtyi kolmen KalPassa pelaamansa kauden jälkeen KHL-joukkue Torpedo Nižni Novgorodiin. Kesällä pidetyssä palkintojenjakotilaisuudessa Artturi Lehkonen valittiin vuoden tulokkaaksi ja Salminen valittiin SM-liigan tähdistökentälliseen. Seuran johtoportaassa tapahtui merkittävä muutos, kun Kimmo Kapanen siirtyi toimitusjohtajan paikalta takaisin urheilutoimenjohtajaksi. Toimitusjohtajan paikan täyttää Pretax-tilitoimiston entinen toimitusjohtaja Toni Saksman.


title: Kalevan Pallon historia

text:
Runkosarjakauteen 2013–2014 Lähtiessä joukkueeseen tulivat uusina pelaajina Jeff Foss, Heikki Liedes ja Luke Pither. Joukkueesta lähtivät muun muassa Mikko Koskinen, oma kasvatti Mikko Kukkonen ja uransa lopettaneet Jukka Hentunen ja Tommi Miettinen. Edellisten viiden kauden tapaan joukkue ei menestynyt samalla tavalla: Se joutui tyytymään kolmen ensimmäisen Mestis-mestaruuden jälkeen tulleiden tapaan sarjan viimeisten joukossa. Joukkuetta vaivasi alkukaudella erittäin paljon loukkaantumiset, mikä tuotti paljon tiukkoja tappioita otteluista. Pahimmat vammat kärsi Luke Pither ja Eppu Rissanen, jotka joutuivat loppukaudeksi sivuun loukkaantumisen vuoksi. Loukkaantumisten seurauksesta joukkueeseen lainattiin paljon pelaajia, joista muun muassa tuttu pelaaja Jussi Pesonen, David Printz, Artem Iossafov ja Joonas Komulainen. Kauteen mahtui myös posiitivinen asia nuorten pelaajien puolelta: Artturi Lehkonen, Saku Kinnunen ja Kingston Frontenacs -joukkueessa pelannut kasvatti Henri Ikonen olivat mukana voittamassa alle 20-vuotiaiden maailmanmestaruutta. Kasperi Kapanen oli mukana Suomen maajoukkueringissä, mutta ei päässyt turnaukseen harjoituksissa tulleen loukkaantumisen takia.
Otteluista tulleiden menestymättömyyden takia kotiotteluiden yleisökeskiarvo putosi ja monessa pelissä oli alle 3000 katsojaa. Joukkueen tehottomuudesta kertoo sekin, että seura teki uuden SM-liigaennätyksen maalittomissa otteluissa ollen 14 peliä tekemättä maalia.


title: Kalevan Pallon historia

text: Paikatakseen mahdollisia taloudellista tappiotaan joukkue aloitti keväällä pelaajiensa myymisen, josta mainittiin erilaisissa medioissa. Tämä herätti ihmetystä ympäri Suomea. Tällaisia lähtijöitä olivat muun muassa Antti Kerälä (HPK), Jasse Ikonen (HIFK), Marko Kauppinen (Tappara), Adam Masuhr (Kärpät), Pekka Tuokkola (Färjestad,SHL) ja Artturi Lehkonen (Västra Frölunda, SHL). Kapteeni Jukka Voutilainen meni loppukauden kestäneellä lainasopimuksella Tapparaan, mutta palaa Kuopioon pudotuspelien päätyttyä. Vaihtokaupassa Tappara antoi Arttu Ilomäen, jonka kanssa ensi kauteen kestävä sopimus. Tuokkolan lähtiessä joukkueen ykkösmaalivahti oli loppukauden ajan vähälle peliajalle HIFK:ssa jäänyt Antti Ore. Apulaisvalmentaja Antti Pennanen lähti Mikkelin Jukureihin päävalmentajaksi erotettuaan Jarno Pikkaraisen baarissa tapahtuneen, pelaajansa kanssa käydyn tappelun takia.


title: Kalevan Pallon historia

text: Helmikuussa joukkue erotti päävalmentaja Jari Laukkasen ja hänen tilalleen tuli loppukauden pelit valmentanut A-junioreiden päävalmentaja Anssi Laine. Samana päivänä Ilta-Sanomat julkaisi internet-sivuillaan, että ensi kaudella seuran päävalmentaja on vuosina 2007–2011 valmentanut, Porin Ässissä toiminut Pekka Virta. Ensi kauteen suunnattaessa KalPa teki sopimukset muun muassa kahden entisen kasvattinsa, Eero Kilpeläisen ja Jaakko Rissasen kanssa.


title: Percoidei

text: Percoidei on ahvenkalojen lahkoon ("Perciformes") kuuluva kalojen alalahko.


title: Percoidei

text: Alalahkoon kuuluu 80 heimoa.


title: Kiipeilijätyttö

text:
Kiipeilijätyttö tai Kiipeilijämimmi ("Klatretøsen") on vuonna 2002 ensi-iltansa saanut Hans Fabian Wullenweberin ohjaama tanskalainen nuortenelokuva, jonka toisena käsikirjoittajana toimi norjalainen kirjailija Erlend Loe. Elokuvasta tehtiin vuonna 2004 amerikkalaisversio nimeltä "".
Nuori Ida, apunaan parhaat ystävänsä Jonas ja Sebastian, ryöstää pankin jossa hänen äitinsä on töissä saadakseen rahaa jolla voisi pelastaa tytön kuolevan isän.


title: Are (yritys)

text: Are Oy on suomalainen talotekniikka- ja kiinteistöpalveluyritys. Toimintaa sillä on koko Suomessa sekä Venäjällä Pietarissa. Yli 2500 henkeä työllistävä Are on osa Onvest-konsernia. Are osti kesällä 2014 Lemminkäinen Talotekniikka Oy:n.


title: Are (yritys)

text: Talotekniikkaurakointi:


title: Are (yritys)

text: Kiinteistöpalvelut:


title: Are (yritys)

text: Aren historia alkaa vuodesta 1924, jolloin Jyväskylässä perustettiin Keski-Suomen Sähköliike. 1927 se alkoi myydä myös autoja. Niiden omistukset erotettiin 1929, ja autoliikkeen nimeksi tuli Keski-Suomen Auto. Vuonna 1938 molemmat liikkeet saivat yhteisnimen ARE, josta vuonna 1941 muodostettiin osakeyhtiö. Sähkö-Aren toiminta laajeni vähitellen koko maahan, ja yritykselle muodostettiin tytäryhtiöitä. Vuonna 1988 yhtiön osake-enemmistö siirtyi Kansallis-Osake-Pankille ja seuraavana vuonna yrityksen sähköurakointi ja nimi siirtyivät Imatran Voiman ja Hankkija-Tekniikan yhteisomistukseen. Hankkijan tytäryhtiöksi se tuli 1989 ja oli tuolloin Suomen kolmanneksi suurin sähköurakoitsija ja harjoitti vientiä. Vuonna 1989 liikevaihto oli 256 miljoonaa markkaa ja henkilöstöä oli 365, kun henkilöstöä oli parhaimmillaan itsenäisenä yrityksenä ollessa ollut 1 200. 1990-luvulla Are siirtyi Onnisen omistukseen ja saman vuosikymmenen aikana muodostettiin Onvest-konserni, jossa eriytettiin asennus- ja huoltotyöt Areen ja tukkukauppa Onniseen. 2000-luvulla Aren toimintaan tuli talotekniikan urakoinnin lisäksi kiinteistöpalvelut ja korjausrakentaminen, ja sitten painopiste siirtyi urakoinnista kiinteistöjen ylläpitoon ja huoltoon.


title: Titaanien taistelu (vuoden 2000 elokuva)

text: Titaanien taistelu ("Remember the Titans") on vuonna 2000 ensi-iltansa saanut Boaz Yakinin ohjaama yhdysvaltalainen urheiluelokuva, joka kertoo tositapahtumiin pohjautuen high schoolin amerikkalaisen jalkapallon valmentajasta 1970-luvun alussa. Pääosaa esittää Denzel Washington.


title: Katutaide

text: Katutaide on julkisissa tiloissa kehittynyt kuvataiteen muoto. Sitä voivat olla esimerkiksi kaduilla tapahtuvat performanssit, installaatiot, graffitit, neulegraffitit, sapluunatyöt, veistokset, tarrat ja julisteet.


title: Katutaide

text: Suomeen katutaide saapui 1970 ja 1980-luvuilla graffitien muodossa yhdysvaltalaisen hip hop -kulttuurin ohessa.


title: Tason yhtenevyyskuvaus

text: Tason yhtenevyyskuvaus eli tason "isometria" on geometriassa euklidisen tason yhtenevyyskuvaus itselleen eli kuvaus, jossa tasokuvioiden geometriset ominaisuudet kuten janojen pituus ja kulmat säilyvät. Tason yhtenevyyskuvauksia on neljää tyyppiä: yhdensuuntaissiirto eli translaatio, kierto eli rotaatio (geometria), peilaus suoran suhteen sekä peilauksen ja translaation yhdistettynä kuvauksena muodostettu liukupeilaus. Joskus mainitaan yhtenä yhtenevyyskuvauksen tyyppinä myös peilaus pisteen suuntaan, joka kuitenkin on sama kuin 90 asteen kierto.


title: Tason yhtenevyyskuvaus

text: Euklidisen tason yhtenevyyskuvaukset muodostavat ryhmän, kaksiulotteisen euklidisen ryhmän, jossa laskutoimituksena on kuvausten yhdistäminen. Jokainen tason yhtenevyyskuvaus voidaan muodostaa yhdistettynä kuvauksena enintään kolmesta peilauksesta suorien suhteen.


title: Tason yhtenevyyskuvaus

text: Translaatiossa ja rotaatiossa säilyy myös "kätisyys", peilauksessa ja liukupeilauksessa sen sijaan ei, vaan niissä kuvio muuttuu peilikuvakseen tai sen kaltaiseksi.


title: Tason yhtenevyyskuvaus

text: Tason yhtenevyyskuvauksia ovat kaikki tavat, joilla tasoa voidaan muuntaa ilman kuvioiden koon tai muodon muutoksia. Voidaan esimerkiksi kuvitella, että tasoa esittää läpinäkyvä muovikalvo pöydällä. Esimerkkejä yhtenevyyskuvauksista ovat tällöin:


title: Tason yhtenevyyskuvaus

text: Edellä mainitut ovat esimerkkejä translaatiosta, rotaatiosta ja peilauksesta. Näiden lisäksi on vielä yksi yhtenevyyskuvausten tyyppi, jota sanotaan "liukupeilaukseksi" () ja jota käsitellään tarkemmin jäljempänä.


title: Tason yhtenevyyskuvaus

text: Sen sijaan kalvon taittaminen, leikkaaminen tai sulattaminen eivät vastaa yhtenevyyskuvauksia, eivät myöskään sen taivuttaminen, venyttäminen tai vääntäminen mutkalle.


title: Tason yhtenevyyskuvaus

text:
Euklidisen tason isometria on etäisyydet säilyttävä kuvaus tasolta itselleen. Toisin sanoen se on kuvaus
jossa jokaiselle tason pisteparille "p", "q" pätee
missä "d"("p", "q") on pisteiden "p" ja "q" välinen tavanomainen euklidinen etäisyys.


title: Tason yhtenevyyskuvaus

text: Voidaan osoittaa, että tason yhtenevyyskuvauksia on neljää tyyppiä. On huomattava, että alla olevat kuvaustyyppien merkinnät eivät ole täysin standardoituja.


title: Tason yhtenevyyskuvaus

text: Identtinen kuvaus kuvaa jokaisen pisteen itselleen, toisin sanoen "I"("p") = "p" kaikille pisteille "p". Sekin voidaan käsittää erikoistapaukseksi sekä translaatiosta että rotaatiosta. Se on ainoa yhtenevyyskuvaus, joka kuuluu useampaan kuin yhteen edellä luetelluista tyypeistä.


title: Tason yhtenevyyskuvaus

text: Kaikki tason yhtenevyyskuvaukset voidaan muodostaa kertomalla ortogonaalisella matriisilla ja lisäämällä jokin vakiovektori; jos matriisin determinantti on 1, kyseessä on rotaatio, translaatio tai identtinen kuvaus, ja jos se on −1, on kyseessä liukupeilaus tai peilaus.


title: Tason yhtenevyyskuvaus

text: "Satunnainen" yhtenevyyskuvaus, jota esittää paperipalan nostaminen pöydältä ja sen palauttaminen sille mielivaltaiseen kohtaan, on "melkein varmasti" rotaatio tai liukupeilaus, sillä näillä on kolme vapausastetta. Tämä pätee riippumatta todennäköisyysjakaumasta niin kauan kuin θ ja lisätyn vektorin suunta ovat riippumattomia ja tasaisesti jakautuneet ja translaatiovektorin pituudella on jatkuva jakauma. Puhdas translaatio ja puhdas rotaatio ovat erikoistapauksia, joilla on vain kaksi vapausastetta, kun taas identtisellä kuvauksella niitä ei ole yhtään.


title: Tason yhtenevyyskuvaus

text: Euklidisessa tasossa on seuraavat mahdollisuudet.


title: Tason yhtenevyyskuvaus

text: Useampien peilaussuorien lisääminen ei tuo tasossa lisää mahdollisuuksia, sillä ne voidaan aina järjestää uudestaan siten, että osa niistä kumoaa toistensa vaikutukset.


title: Tason yhtenevyyskuvaus

text: Mikä näistä yhtenevyyskuvausten tyypeistä kulloinkin on kyseessä, voidaan seuraavan taulukon mukaisesti tunnistaa sen perusteella, säilyttääkö se kätisyyden vai vaihtaako se sen, ja onko sillä ainakin yksi kiintopiste. (Identtistä kuvausta ei oteta huomioon.)


title: Tason yhtenevyyskuvaus

text: Tason yhtenevyyskuvausten ryhmää sanotaan euklidiseksi ryhmäksi. Yhtenevyyskuvaukset, jotka muodostetaan parittomasta määrästä peilauksia - itse peilaus sekä liukupeilaus - vaihtavat aina keskenään vasemman ja oikean. Yhtenevyyskuvauksella sanotaan olevan parillinen tai pariton pariteetti riippuen siitä, voidaanko muodostaa yhdistämällä parillisesta vai parittomasta määrästä peilauksia. Parilliset yhtenevyyskuvaukset - identtinen kuvaus sekä translaatio ja rotaatio, eivät koskaan tee niin. Ne voidaan käsittää tason jäykiksi liikkeiksi, ja ne muodostavat tämän ryhmän normaalin aliryhmän. Sen enempää koko euklidinen ryhmä kuin tämä aliryhmäkään eivät ole Abelin ryhmiä; esimerkiksi jos taso peilataan kahden yhdensuuntaisen suoran suhteen eri järjestyksissä, tuloksena on kaksi translaatiota päinvastaisiin suuntiin.


title: Tason yhtenevyyskuvaus

text: Koska parillisten kuvausten aliryhmä on normaali, se on homeomorfismin ydin, ja sen tekijäryhmä on isomorfinen ryhmän kanssa, johon kuuluvat yksi peilaus ja identtinen kuvaus.


title: Tason yhtenevyyskuvaus

text: Yhtenevyyskuvausten yhdistäminen muuttaa niiden tyyppejä usein eri tavoin. Identtistä kuvausta voidaan pitää joko kahden peilauksen yhdistettynä kuvauksena tai ei yhdenkään; kummassakaan tapauksessa se ei muuta muiden kuvausten tyyppiä. Kahden peilauksen yhdistäminen antaa tulokseksi translaation tai rotaation, tai erikoistapauksessa identtisen kuvauksen, joka kuuluu triviaalilla tavalla molempiin ryhmiin. Peilaus yhdistettynä jompaankumpaan näistä voi palautua yhdeksi peilaukseksi, mutta ellei niin tapahdu, tuloksena on ainoa kolmesta peilauksesta yhdistetty kuvaus, liukupeilaus. Kahden translaation yhdistäminen johtaa aina kuvaukseen, joka itsekin on translaatio. Monimutkaisempia ovat tapaukset, joissa ainakin toinen kuvauksista on rotaatio. Tiedämme, että rotaation yhdistäminen joko toiseen rotaatioon tai translaatioon on aina parillinen yhtenevyyskuvaus. Translaation ja rotaation yhdistettynä kuvauksena saadaan toinen rotaatio, jossa kiertokulma on sama mutta kiintopiste toinen. Sen sijaan kahden rotaation yhdistetty kuvaus voi olla joko rotaatio tai translaatio. Usein sanotaan, että kahden rotaation yhdistetty kuvaus johtaa rotaatioon, ja Euler todisti tätä koskevan teoreeman kolmiulotteisessa avaruudessa; tämä kuitenkin pätee vain rotaatioille, joilla on yhteinen kiintopiste.


title: Tason yhtenevyyskuvaus

text: Edellä olevan perusteella voidaan yhtenevyyskuvausten ryhmälle muodostaa uusia aliryhmiä. Erään sellaisen muodostavat kaikki translaatiot, ja myös kaikki rotaatiot saman pisteen ympäri muodostavat aina aliryhmän. Molemmat ovat parillisen aliryhmän aliryhmiä, ja translaatioiden aliryhmä on sen normaali aliryhmä. Koska translaatiot ovat normaali aliryhmä, ne voidaan sulkea pois, jolloin jäljelle jää sellaisten yhtenevyyskuvausten aliryhmä, joilla on kiintopiste, ortogonaalinen ryhmä.


title: Tason yhtenevyyskuvaus

text: Aliryhmän rakenne tarjoaa toisen keinon, jolla mikä tahansa yhtenevyyskuvaus voidaan muodostaa:Tämä toimii, koska translaatiot muodostavat kaikkien yhtenevyyskuvausten normaalin aliryhmän, jonka tekijäryhmänä on ortogonaalinen ryhmä, ja rotaatiot annetun pisteen ympäri muodostavat ortogonaalisen ryhmän normaalin aliryhmän, jonka tekijäryhmänä on yksi peilaus.


title: Tason yhtenevyyskuvaus

text: Tähän saakka käsitellyt aliryhmät ovat kaikki olleet, paitsi äärettömiä, myös jatkuvia, Lien ryhmiä. Jokainen aliryhmä, johon kuuluu ainakin yksi ei-triviaali translaatio, on ääretön, mutta ortogonaalisella ryhmällä on myös äärellisiä aliryhmiä. Esimerkiksi säännöllisen viisikulmion symmetrioita ovat rotaatiot sellaisten kulmien verran, jotka ovat 72°:n (360° / 5) monikertoja sekä peilaukset sen sivujen keskinormaalien suhteen. Nämä muodostavat ryhmän D, jossa on 10 alkiota. Sillä on aliryhmä, C, johon kuuluu viisi rotaatiota mutta eivät peilaukset. Nämä ryhmät kuuluvat kahteen perheeseen, D ja C, jotka voidaan muodostaa jokaiselle kokonaisluvulle "n" > 1. Yhdessä nämä perheet muodostavat kaksiulotteiset pisteryhmät.


title: Tason yhtenevyyskuvaus

text: Translaatio ei itsensä kanssa yhdistettynä johda identtiseen kuvaukseen, suoritettiinpa se kuinka monta kertaa tahansa, mutta erään yhtenevyyskuvausten aliryhmän muodostavat kaikki translaatiot, jotka saadaan suorittamalla annettu translaatio tai sen käänteiskuvaus mielivaltaisen monta kertaa. Tämä ryhmä on isomorfinen kokonaislukujen ryhmän kanssa. Aliryhmiä saadaan myös niistä kuvauksista, jotka saadaan toistamalla kahta translaatiota, kumpaakin toisistaan riippumatta mielivaltaisen monta kertaa. Nämä muodostavat tason hilaryhmän.


title: Tason yhtenevyyskuvaus

text: Näitä kahdenlaisia diskreettejä ryhmiä voidaan myös yhdistellä. Diskreetit rotaatiot ja peilaukset annetun pisteen ympäri ja diskreetit translaatiot yhdessä muodostavat niin sanottuja friisiryhmiä () ja tapettiryhmiä (). Mielenkiintoista kylläkin, vain pieni osa ryhmistä, jotka liittyvät kiinteisiin pisteisiin, ovat yhteensopivia diskreettien translaatioiden kanssa. Itse asiassa tämä yhteensopivuus asettaa siinä määrin rajoittavia ehtoja, aina isomorfismeja myöten, että on olemassa vain seitsemän erilaista friisiryhmää ja 17 erilaista tapettiryhmää. Esimerkiksi viisikulmion symmetriat, D, eivät ole yhteensopivia translaatioiden diskreetin ryhmän kanssa. (Missä tahansa useampiulotteisessa avaruudessa on niin ikään vain äärellinen määrä tällaisia kristallografisia ryhmiä, mutta niiden lukumäärä kasvaa nopeasti; esimerkiksi kolmessa ulottuvuudessa on 320 ja neljässä ulottuvuudessa 4783 ryhmää.)


title: Tason yhtenevyyskuvaus

text:
Jos tason pisteitä käsitellään kompleksilukuina, tason yhtenevyyskuvaukset ovat joko muotoa
tai
missä "a" ja ω ovat eräitä kompleksilukuja ja |ω| = 1. Tämä on helppo todistaa:
jos "a" = "f"(0) ja formula_21 = "f"(1) − "f"(0) ja jos määritellään
on "g" yhtenevyyskuvaus, "g"(0) = 0, ja "g"(1) = 1. Nähdään helposti, että "g" on joko identtinen kuvaus tai kompleksikonjugaatti, ja todistettava lause seuraa tästä sekä siitä, että "f"("z") = "a" + ω"g"("z").


title: Tason yhtenevyyskuvaus

text: Tämä liittyy yksinkertaisella tavalla edellä esitettyyn tason yhtenevyyskuvausten luokitteluun sillä


title: Riohacha

text: Riohacha on La Guajiran departementin pääkaupunki Kolumbiassa. Vuonna 2011 siellä oli 186 700 asukasta.


title: Riohacha

text: Riohachasta tuli departementin pääkaupunki vuonna 1544.


title: Olaine

text: Olaine on kaupunki Latviassa, 20 kilometrin päässä Latvian pääkaupungista Riiasta. Se sai kaupunkioikeudet vuonna 1967.


title: Olaine

text: Lääkevalmistaja, pörssiyritys Olainfarm on kotoisin kaupungista.


title: Adilabadin piirikunta

text: Adilabadin piirikunta (, ) on yksi Telanganan osavaltion 10 piirikunnasta Intiassa. Adilabad on sen pääkaupunki. Vuonna 2011 piirikunnassa asui 2 737 738 henkilöä.


title: Chittoorin piirikunta

text: Chittoorin piirikunta () on yksi Andhra Pradeshin osavaltion 13 piirikunnasta Intiassa. Chittoor on sen pääkaupunki. Vuonna 2011 piirikunnassa asui 4 170 468 henkilöä.


title: San José del Guaviare

text: San José del Guaviare on Guaviaren departementin pääkaupunki Kolumbiassa. Vuonna 2011 siellä oli 40 700 asukasta.


title: San José del Guaviare

text: San José del Guaviare on perustettu vuonna 1938. Sen perustajat tulivat alueelle etsimään kumipuita. Nykyisin suurin osa departementin väestöstä asuu juuri tässä kaupungissa.


title: San José del Guaviare

text: Kaupunki sihaitsee Guaviarejoen rannalla etelän sademetsäalueen ja pohjoisen ruohotasankojen rajavyöhykkeellä. Alueen pääasialliset elinkeinot ovat maatalous ja karjatalous.


title: YSR:n piirikunta

text: YSR:n piirikunta (), vuoteen 2010 asti Kadapan piirikunta tai Cuddapahin piirikunta (), on yksi Andhra Pradeshin osavaltion 13 piirikunnasta Intiassa. Kadapa on sen pääkaupunki. Vuonna 2011 piirikunnassa asui 2 884 524 henkilöä.


title: YSR:n piirikunta

text: Vuonna 2010 Kadapan piirikunta uudelleennimettiin YSR:n piirikunnaksi 2. syyskuuta 2009 menehtyneen Andhra Pradeshin pääministerin Y. S. Rajasekhara Reddyn mukaan, joka oli kotoisin piirikunnasta.


title: Karimnagarin piirikunta

text: Karimnagarin piirikunta (, ) on yksi yksi Telanganan osavaltion 10 piirikunnasta Intiassa. Se kuului Andhra Pradeshin osavaltioon kesäkuuhun 2014 asti. Karimnagar on sen pääkaupunki. Vuonna 2011 piirikunnassa asui 3 811 738 henkilöä.


title: Scardinius

text: Scardinius on särkikalojen heimoon ("Cyprinidae") ja "Leuciscinae"-alaheimoon kuuluva kalasuku.


title: Scardinius

text: Sukuun kuuluu kymmenen lajia.


title: Khammamin piirikunta

text: Khammamin piirikunta (, ) on yksi yksi Telanganan osavaltion 10 piirikunnasta Intiassa. Se kuului Andhra Pradeshin osavaltioon kesäkuuhun 2014 asti. Khammam on sen pääkaupunki. Vuonna 2011 piirikunnassa asui 2 798 214 henkilöä.


title: Krishnan piirikunta

text: Krishnan piirikunta () on yksi Andhra Pradeshin osavaltion 13 piirikunnasta Intiassa. Machilipatnam on sen pääkaupunki. Vuonna 2011 piirikunnassa asui 4 529 009 henkilöä.


title: Mahbubnagarin piirikunta

text: Mahbubnagarin piirikunta (, ) on yksi yksi Telanganan osavaltion 10 piirikunnasta Intiassa. Se kuului Andhra Pradeshin osavaltioon kesäkuuhun 2014 asti. Mahbubnagar on sen pääkaupunki. Vuonna 2011 piirikunnassa asui 4 042 191 henkilöä.


title: Medakin piirikunta

text: Medakin piirikunta (, ) on yksi Telanganan osavaltion 10 piirikunnasta Intiassa. Se kuului Andhra Pradeshin osavaltioon kesäkuuhun 2014 asti. Sangareddi on sen pääkaupunki. Vuonna 2011 piirikunnassa asui 3 031 877 henkilöä.


title: Nalgondan piirikunta

text: Nalgondan piirikunta (, ) on yksi Telanganan osavaltion 10 piirikunnasta Intiassa. Se kuului Andhra Pradeshin osavaltioon kesäkuuhun 2014 asti. Nalgonda on sen pääkaupunki. Vuonna 2011 piirikunnassa asui 3 483 648 henkilöä.


title: Qostanay

text: Qostanay () eli Kostanai () on kaupunki Kazakstanin pohjoisosissa, Toboljoen yläjuoksun läntisellä eli vasemmalla rannalla, lähellä Venäjän rajaa. Kaupunki toimii Qostanayn alueen hallinnollisena keskuksena. Vuoden 2012 alussa kaupungissa asui runsas 216 tuhatta henkeä.


title: Qostanay

text: Venäläiset uudisasukkaat saapuivat paikkakunnalle vuonna 1881 ja perustivat asutuksensa sinne. Sai kaupunkioikeudet vuonna 1893, ja tunnettiin vuosina 1893–1895 nimellä Nikolajevsk (), ja sittemmin vuoteen 1997 saakka Kustanai (). Rautatieyhteys Tšeljabinskista avattiin vuonna 1912-1913. Kaupunki kasvoi merkittävästi Toisen maailmansodan aikana 1941-1943, kun Neuvostoliiton väestöä ja teollisuutta evakuoitiin saksalaisjoukkojen ja sodan alta turvaan idemmäksi. 1950-luvulla Pohjois-Kazakstanin luonnonalueita otettiin maatalouskäyttöön, samalla alueen eteläosissa sijaitseva Turgain mineraalikenttä otettiin tuotantoon ja rautatieverkkoa laajennettiin. Kehittyi teollisuuden ja kulttuurin alueelliseksi keskukseksi.


title: Qostanay

text: Ilmasto on kuiva ja mantereinen. Ilman keskilämpötila on 2,8 °C Kostanain sääaseman vuosien 1961-1990 mittausten mukaan. Tammikuun keskilämpötila on -16,5 °C ja heinäkuun 21,0 °C. Vuoden keskimääräinen sademäärä on vain 324,7 millimetriä. Tyypillisesti eniten sataa heinäkuussa (keskiarvo 57,7 mm) ja vähiten helmikuussa (keskimäärin 12,4 millimetriä).


title: Qostanay

text: Kaupungissa on puutaloja puutarhoineen, useita moskeijoita ja muita rakennuksia 1900-luvun alkupuolelta. Sairaala, koulu. Uusia asuinalueita. Kaupungissa toimii kaksi yliopistoa (mm. pedagoginen instituutti), teatteri, paikallishistorian ja geologian museo, konserttisali sekä taidehalli.


title: Qostanay

text: Kaupungissa toimii muun muassa kone-, kemian, rakennusalan, vaateteollisuuden ja elintarviketeollisuutta. Kaupungissa on rautateiden risteysasema (Kostanain asema), joka sijaitsee Kazakstanin pohjoisosien halki kulkevan pääradan varrella (Tšeljabinsk–Kostanai–Tobyl–Astana). Kostanaista johtaa sivurata myös suoremmin itään Novoišimskajan kautta Kökşetawiin (Kokšetau I), jota kautta on myös ratayhteys Astanaan.


title: Qostanay

text: Eurooppatie E123 kulkee kaupungin kautta. Kaupungin länsipuolella on lentoasema.


title: Sri Potti Sriramulu Nelloren piirikunta

text: Sri Potti Sriramulu Nelloren piirikunta (), vuoteen 2008 asti Nelloren piirikunta, on yksi Andhra Pradeshin osavaltion 13 piirikunnasta Intiassa. Nellore on sen pääkaupunki. Vuonna 2011 piirikunnassa asui 2 966 082 henkilöä.


title: Sri Potti Sriramulu Nelloren piirikunta

text: Vuonna 2008 Nelloren piirikunta uudelleennimettiin Sri Potti Sriramulu Nelloren piirikunnaksi vapaustaistelija Potti Sriramulun mukaan.


title: The Next Day

text: The Next Day on brittiläisen David Bowien 24:s studioalbumi, joka julkaistiin 8. maaliskuuta 2013. Se on myös Bowien ensimmäinen albumi, joka sisältää uutta musiikkia, kymmeneen vuoteen sitten vuoden 2003 "Realityn".


title: The Next Day

text: Albumi ylitti Suomessa kultalevyyn oikeuttavan rajan.


title: Avoin tiede

text: Avoin tiede on kattotermi liikkeelle, joka pyrkii edistämään avoimia toimintamalleja tieteellisessä tutkimuksessa. Keskeinen tavoite on tutkimustulosten, tutkimusdatan ja tutkimuksessa käytettyjen menetelmien julkaiseminen avoimella lisenssillä siten, että ne ovat vapaasti kaikkien halukkaiden tarkasteltavissa sekä käytettävissä.


title: Avoin tiede

text: Avoin tiede sisältää käytäntöjä, kuten tutkimusjulkaisujen avoimen saatavuuden edistäminen, tutkimusaineistojen avoin julkaiseminen, avoimen lähdekoodin ja avoimien standardien hyödyntäminen, sekä tutkimusprosessin julkinen dokumentointi niin kutsutun avoimen muistikirjan menetelmällä.


title: Avoin tiede

text: Avoimen tieteen päähyödyiksi katsotaan resurssien jakamisen myötä tapahtuva tieteen kehityksen nopeutuminen, tutkimuskäytäntöjen läpinäkyvyyden lisääntymisestä johtuva laadun ja tutkimuksen toistettavuuden parantuminen, sekä tutkimustulosten paremman saavutettavuuden myötä lisääntyvä yhteiskunnallinen vaikuttavuus. Tutkimusaineistojen vapaa jakaminen saattaa myös llisätä viittauksia tehtyyn tuktimustyöhön.


title: Avoin tiede

text: Tutkijoiden meritoituminen pääosin vain vertaisarvioitujen tieteellisten julkaisujen kautta ei yleensä tue tutkimusaineistojen ja alustavien tai negatiivisten tulosten julkaisemista. Kaikkia tutkimusaineistoja ei ole myöskään mahdollista julkaista avoimesti muun muassa yksityisyydensuojasyistä.


title: Avoin tiede

text: Suuret tieteelliset hankkeet harjoittavat avointa tiedettä todennäköisemmin kuin pienet hankkeet.


title: Avoin tiede

text: Rinnakkaistallentamisella (myös rinnakkaisjulkaiseminen) tarkoitetaan, että tutkijat tallentavat tieteellisissä aikakauslehdissä julkaistut artikkelinsa - tai ns. final draft -versiot niistä - myös oman yliopistonsa/korkeakoulunsa avoimeen julkaisuarkistoon. Avoimessa julkaisuarkistossa olevat rinnakkaistallenteet ovat verkossa kaikkien saatavilla ja tutkimusten viittaustodennäköisyys saattaa siten kasvaa.


title: Elijärvi

text: Elijärvi on Laajoen valuma-alueeseen kuuluva, Yläneellä Pöytyän kunnassa sijaitseva, noin 495 hehtaarin laajuinen järvi. Se sijaitsee noin kaksi kilometriä länteen Yläneen keskustaajamasta. Heti järven eteläpuolelta alkaa Vaskijärven luonnonpuisto ja parin kilometrin päässä sen pohjoispuolella sijaitsee Säkylän Pyhäjärvi.


title: Elijärvi

text: Elijärvessä on kahdeksan saarta, joiden yhteenlaskettu pinta-ala on noin 0,9 hehtaaria. Järveen laskevia suurempia puroja on kolme: Lahtilanoja, Valastenoja ja Ryjäoja. Elijärven vedet laskevat Kotolahden pohjukasta Merijoen kautta länteen Lampsijärveen ja sieltä Laajokeen. Järvi on rannoiltaan ja valuma-alueeltaan pääasiassa suota ja erilaisia kallioympäristöjä, mutta Elijärveen laskee myös joitakin ojia läheisiltä pelloilta. Elijärveen vetensä laskevia soita ovat muun muassa Vaskijärvenrahkan pohjoisosat ja Valastensuo Vaskijärven luonnonpuistossa sekä Haapasaarensuo järven pohjoisrannalla.


title: Elijärvi

text: Elijärven veden tila on 2000-luvun alussa ollut melko hyvä ja sen happitilanne on vaihdellut hyvän ja välttävän välillä. Ravinnetaseeltaan järvi katsotaan lievästi eutrofiseksi. Järvestä on koekalastuksissa tavattu kuusi eri kalalajia: ahven, särki, salakka, lahna, hauki ja kiiski. Näistä ahven ja särki ovat muita lajeja huomattavasti runsaampia. Joki- tai täplärapuja ei Elijärvestä ole koeravustuksissa saatu. Planktoneliöstön biomassa ja lajimäärä ovat samankaltaisia muiden vastaavankokoisten metsjärvien kanssa.


title: Elijärvi

text: Kasvillisuuskartoituksen mukaan Elijärven kasvillisuus on runsasta, ja siinä havaittiin piirteitä korte-, korte-ruoko-, ruoko-, nuottaruoho- ja kaislatyypin järvikasvillisuudesta. Järvellä pesii useita lintulajeja, jotka kuuluvat Suomen vastuulajeihin. Runsas mökkiasutus häiritsee kuitenkin lintujen pesintää, vaikkakin kasvistoltaan ja linnustoltaan arvokkaimmat runsaskasvustoiset lahdet ovat vain vähän ihmistoiminnan vaikutuksen alaisina.


title: Elijärvi

text: Järven rannoilla on ollut vapaa-ajan asutusta 1900-luvun alkupuolelta lähtien. Ensimmäiset järven rannalle tehdyt rakennukset ovat olleet kalamajoja, joista vanhin valmistui vuonna 1903. Varsinaisia kesämökkejä Elijärvelle on rakennettu vasta 1930-luvun alkupuolella. Nykyään loma-asuntoja on valtaosalla järven rantaviivaa. Järven itäpäädyssä, Pihlavanlahden rannalla sijaitsee myös majoitus-, kokous- ja juhlapalveluja tarjoava Yläneen Suviranta.


title: Kiharanärhi

text: Kiharanärhi ("Cyanocorax cristatellus") on varisten heimoon kuuluva varpuslintu.


title: Kiharanärhi

text: Kiharanärheä tavataan Boliviassa, Brasiliassa ja Paraguayssa. Lajin populaatiota ei ole arvioitu, mutta lajia on kuvattu melko yleiseksi. Laji on luokiteltu elinvoimaiseksi.


title: The 20/20 Experience

text: The 20/20 Experience on yhdysvaltalaisen Justin Timberlaken kolmas studioalbumi, joka julkaistiin 15. maaliskuuta 2013.


title: The 20/20 Experience

text: Albumi debytoi Suomen virallisen listan sijalla 10.


title: Uittamonsalmen kalliomaalaukset

text: Uittamonsalmen kalliomaalaukset sijaitsevat Mikkelissä (entinen Ristiina) Etelä-Savossa Yöveden Uittamonsalmen kapeimmassa kohdassa koillisrannalla, lounaaseen aukeavassa kallioseinämässä. Maalaukset, joissa on 22 kuviota, ovat neljässä erillisessä maalausryhmässä noin 250 metrin matkalla.


title: Uittamonsalmen kalliomaalaukset

text: Maalaukset löysivät Jorma E. ja Mikko Setälä vuonna 1975 , jolloin Pekka Sarvas tarkisti löydön. Vuonna 2001 Ismo Luukkonen ja 2008 Timo Jussila, Hannu Poutiainen sekä Tapani Rostedt tarkastivat kuviot.


title: Uittamonsalmen kalliomaalaukset

text: Maalaukset ovat neljässä eri kohdassa. Ryhmä I on luoteessa eli vasemmanpuoleisin tarkastelusuunnasta katsoen. Ryhmä kaksi sijaitsee tästä noin 155 metriä kaakkoon ja maalausryhmä III noin 86 metriä edelleen kaakkoon. Viimeinen ryhmä on tästä 10 metrin päässä. Maalaukset sijaitsevat melko korkealla, ettei niihin pääse käsiksi maasta kurkottelemalla. Ne onkin ilmeisesti tehty aikana, jolloin vesi oli paljon nykyistä korkeammalla.


title: Uittamonsalmen kalliomaalaukset

text: Maalausryhmä I on nykyäänkin helpoimmin saavutettavissa, sillä sen alapuolella on seinämässä kynnys. Kallion pinta on paikoin tuhoutunutta, mutta kuviot eivät ole levinneet tai suttaantuneet. Maalaus sisältää kolme ihmishahmoa ja mahdollisesti neljä venekuviota, joista kaksi venettä kuuluvat niin sanottuun kaksoisvenekuvioon. Siinä kaksi samantyyppistä venettä on maalattu samaan kohtaan toinen vene hieman toista venettä ylemmäksi. Veneiden yläpuolella on haalistunut oikealle katsova eläin. Tikku-ukot muodostavat ryhmän, jossa keskimmäinen on maalattu hieman vahvempana kuin kaksi muuta, tämän hahmon molemmille puolille ja vähän alemmaksi, maalatut hahmot. Hirveä esittää kaksi hyvin säilynyttä kuviota, joista toinen hirvi on täyteisesti maalattu mutta ilman jalkoja ja toinen on ilman päätä. Jalattomuus voi johtua ääriviivan vahventamisesta johtuvasta kontrastista, jossa jalat unohtuivat vahventaa jälkeenpäin.


title: Uittamonsalmen kalliomaalaukset

text: Suurin maalausryhmä sisältää toistakymmentä kuviota tiiviissä ryhmässä, joista pari jää muita kauemmaksi ja alemmaksi. Suuressa ryhmässä on kolme hirvikuviota, joista yksi on vedetty yksinkertaisilla viivoilla ja kaksi muuta ääriviivakuvioina. Suurin hirvi on ylinnä ja sillä on leuan alla lyhyt viivanveto, jonka voi tulkita parraksi. Hirven neljä jalkaa on maalattu polvistaan taivutetuiksi ja kuin se loikkisi tasajalkaa. Pää kohoaa vinosti ylöspäin. Hirven takana on pyöreä kuvia ja edessä pieni ihmishahmo kahden allekkain maalatun venekuvion yläpuolella. Veneessä on 5 pystyviivaa ja suuri keulakuva. Perä sen sijaan päättyy taaimmaisen pystyviivan takana alaviistoon vedettyyn lyhyeen vetoon. Vaikuttaa siltä, että heti veneen alla olisi toinenkin vene tai muu pystyviivoja vaativa kuvio. Ryhmässä on myös 3 tai 4 ihmishahmoa, joista yhdellä vaikuttaisi olevan sarvet päässään ja kahdella haaroissa fallosmainen uloke. Jalat ovat polvista koukistetut. Sarvipäisellä on myös pyöreähkö pää ja silmät ja nenä/suu sekä kolmiomainen vartalo ilman raajoja. Näiden alla on toinenkin oikealle katsova hirvi. Sillä on pitkä pää ja yksi pyöreä korva, mutta leuan alla ei näy yksityiskohtia. Hirven takajalka päättyy polveen, mutta niin päättyy kallion pintakin. Etujalka vaikuttaisi jatkuvan alemmaksi halkeaman yli. Myös 9 kilometrin päässä olevassa Astuvansalmen ihmisellä on sarvet päässään.


title: Uittamonsalmen kalliomaalaukset

text: Kuvaryhmä III sijaitsee korkealla kalliolla käsittää vain kaksi kuviota eli ihmishahmon ja venekuvion. Veneessä on taas keula koholla, mutta perä päättyy viimeisen pystyviivan kohdalla. Veneeseen on vedetty 6 tai 7 pystyviivaa. Alempana veneen alla, kallion syvän lohkeaman alapuolella, sijaitsevalla ihmisellä on laaja pyöreä tai kolmiomainen pää. Uittamosalmella ei, eikä Astuvansalmellaksaan, ole yhtään ihmishahmoa, jolla kädet olisi ylöspäin kohotettuina.


title: Uittamonsalmen kalliomaalaukset

text: Ainoalla kuviolla, ihmishahmolla, on rengasmainen pyöreä pää ja sen yläpuolella vaakasuora soikea läikkä, joka tekee siitä "pyhimyksen" näköisen. Sen jalat ovat jaloistaan taivutetut ja kantapäät koskettavat lähes toisiaan. Myös kädet ovat alas taivutetut ja kyynärpäät vietynä sivuille päin.


title: Baloži

text: Olaine on kaupunki Latviassa, 12 kilometrin päässä Latvian pääkaupungista Riiasta. Se sai kaupunkioikeudet vuonna 1991.


title: Nokinärhi

text: Nokinärhi ("Cyanocorax cyanomelas") on varisten heimoon kuuluva varpuslintu.


title: Nokinärhi

text: Nokinärheä esiintyy Etelä-Amerikassa. Lajia tavataan Argentiinassa, Boliviassa, Brasiliassa, Paraguayssa, Perussa ja Uruguayssa. Nokinärhen populaatiota ei ole arvioitu, mutta lajia on kuvattu tavalliseksi ja se on luokiteltu elinvoimaiseksi.


title: Betul (Madhya Pradesh)

text: Betul on Betulin piirikunnan pääkaupunki Madhya Pradeshin osavaltiossa Intiassa. Vuoden 2011 väestönlaskennan mukaan Betulissa oli 103 341 asukasta.


title: Orinoconnärhi

text: Orinoconnärhi ("Cyanocorax cayanus") on varisten heimoon kuuluva varpuslintu.


title: Orinoconnärhi

text: Orinoconnärheä tavataan Etelä-Amerikan pohjoisosissa. Lajia esiintyy Pohjois-Brasiliassa, Ranskan Guayanassa, Guyanassa, Surinamessa ja Venezuelassa. Lajin populaatiota ei ole arvioitu, mutta lajia on kuvattu melko tavalliseksi ja se on luokiteltu elinvoimaiseksi.


title: Paavo Pirilä

text: Paavo Werner Pirilä (16. kesäkuuta 1883 Teisko – 31. elokuuta 1957) oli suomalainen lääkäri ja Helsingin yliopiston professori.


title: Paavo Pirilä

text: Pirilä valmistui ylioppilaaksi 1903, lääketieteen kandidaatiksi 1906, lisensiaatiksi 1910 ja lääketieteen ja kirurgian tohtoriksi 1914. Hän oli Helsingin kaupungin palveluksessa yleisen sairaalan ihotautiosaston apulaislääkäri 1911–1913, Helsingin kaupungin terveystoimen apulaislääkäri 1913–1915, Helsingin yliopiston syfilidologian dosentti 1916–1922 ja 1936–1943, iho- ja sukupuolitautiopin vt. professori 1941–1942, professori 1943–1951, Töölön ylimääräisen veneeristen tautien sairaalan ylilääkäri 1916–1921. Hän hoiti iho- ja veneeristen tautien professori virkaa 1918- ja 1925, antoi yliopiston iho- ja sukupuolitautien opetusta 1929–1936.


title: Paavo Pirilä

text: Luottamustehtäviä Pirilällä oli muun muassa Lääkintöhallituksen tieteellisen neuvoston jäsenyys 1943–1945, Pohjoismaisen ihotautilääkäriyhdistyksen hallituksen jäsenyys 1943–1953. Hän julkaisi väitöskirjan syfilistutkimuksen alalta, kupan primaarihaavan histologiasta, 1914.


title: Paavo Pirilä

text: Pirilän ja hänen puolisonsa Anni Siviä Ikosen poika Veikko Pirilä seurasi isänsä jälkiä iho- ja sukupuolitautien lääkärinä ja professorina.


title: LTS

text: LTS voi tarkoittaa seuraavia:


title: Betul

text: Betul voi tarkoittaa ainakin seuraavia asioita:


title: Elena Delle Donne

text: Elena Delle Donne (s. 5. syyskuuta 1989, Wilmington, Delaware) on yhdysvaltalainen koripalloilija, pelipaikaltaan pieni laitahyökkääjä. Hän edustaa tällä hetkellä WNBA-liigan Chicago Skyta. Ennen ammattilaisuraansa Delle Donne pelasi yliopistokoripalloa Delawaren yliopiston joukkueessa.


title: Elena Delle Donne

text: Delle Donne oli WNBA:n vuoden 2013 varaustilaisuuden toinen varaus. Häntä ennen varattiin ainoastaan Baylorin yliopistossa pelannut Brittney Griner.


title: Elena Delle Donne

text: Delle Donne on voittanut Yhdysvaltain maajoukkueen pelaajana olympiakultaa 2016 ja maailmanmestaruuden 2018.


title: Elena Delle Donne

text: Delle Donne elää puolisonsa Amanda Cliftonin kanssa.


title: Thun

text: Thun (ranskaksi "Thoune") on kaupunki Bernin kantonissa Sveitsissä. Kaupunki sijaitsee Thuninjärven ja Aarejoen rannalla, 30 kilometriä Bernistä etelään. Kaupungissa sijaitsee vuonna 1190 valmistunut Thunin linna.


title: Thun

text: Ensimmäiset kirjalliset maininnat kaupungista ovat 700-luvulta. Thun sai kaupunkioikeudet vuonna 1264.


title: Thun

text: Moottoritie A6 kulkee Thunin kautta.


title: Thun

text: Rautateitä Thunista lähtee neljään suuntaan :


title: Thun

text: Thuninjärvellä on BLS:n reittilaivaliikennettä.


title: Neiva

text: Neiva on Huilan departementin pääkaupunki Kolumbiassa. Vuonna 2011 siellä oli 313 400 asukasta.


title: Neiva

text: Neiva sijaitsee Magdalenajoen varrella.


title: Villavicencio

text: Villavicencio on Metan departementin pääkaupunki Kolumbiassa. Vuonna 2011 siellä oli 418 500 asukasta.


title: Villavicencio

text: Kaupunki sijaitsee Kolumbian itäisen vuorijonon juurella, ja sitä kutsutaan ”tasankojen oveksi”. Se on itäisen tasankoalueen suurin kaupunki.


title: Washington Stealth

text: Washington Stealth on vuonna 2010 perustettu sisälacrossen ammattilaisseura Everettistä, Washingtonista. Joukkue pelaa National Lacrosse Leaguessa. Joukkue oli alun perin Albany Attack vuosina 2000–2002. Joukkue muutti San Joséen ja oli vuosina 2002–2009 San Jose Stealth, kunnes se muutti nykyiselle paikalleen Everettiin. NLL ilmoitti joukkueen muuton hyväksymisestä 17. kesäkuuta 2009.


title: Washington Stealth

text: Washington Stealth pelasi ensimmäisen ottelunsa 9. tammikuuta 2010, kun kotiottelussaan se kohtasi Colorado Mammothin. Joukkue voittikin historian kuusi ensimmäistä otteluaan. Ensimmäisen häviönsä se kohtasi 13. helmikuuta 2010, kun Minnesota Swarm oli parempi.


title: Washington Stealth

text: Joukkue voitti heti ensimmäisellä kaudellaan, kaudella 2010, NLL:n mestaruuden voitettuaan loppuottelussa Toronto Rockin. Joukkueen valmentaja, Chris Hall, valittiin yhdessä Edmonton Rushin Derek Keenanin kanssa kauden parhaaksi valmentajaksi. Stealthin David Takata valittiin kauden vaikuttajaksi. Joukkue selvisi myös toisella kaudellaan loppuotteluun, mutta Toronto Rock oli parempi.


title: Washington Stealth

text: Kauden 2010 loppuottelua oli seuraamassa vain 8 609 katsojaa. Yhtä vähän katsojia loppuottelussa on ollut vain kauden 1998 toisessa loppuottelussa (3 137, Philadelphia Wings – Baltimore Thunder) ja vuosina 1987–1988.


title: Niilo Kesämaa

text: Niilo Valdemar Kesämaa (8. heinäkuuta 1897 Mäntsälä – 15. elokuuta 1972) oli Suomen Puolustusvoimissa pääasiassa rannikkotykistössä palvellut upseeri ja eversti.


title: Niilo Kesämaa

text: Kesämaa valmistui Kadettikoulusta 1921 ja myöhemmin Sotakorkeakoulusta 1929. Hän palveli Rannikkotykistörykmentti 1:ssä patterin päällikkönä 1923-1930 ja Rannikkotykistörykmentti 3:ssa patteriston komentajana 1930-1932 Laatokalla. Yleisesikuntaupseerin tehtävissä hän toimi 1932-1938. Vuodesta 1938 hän oli Rannikkotykistörykmentti 2:n patteriston ja Koiviston alalohkon komentaja myös talvisodan aikana vuoteen 1940 asti. Jatkosodassa hän toimi aluksi Hangon ryhmän komentajana ja komentajan apulaisena, sitten rannikkoprikaatin ja rykmentin komentajana Itä-Karjalassa sekä Rannikkojalkaväkirykmentti 1:n komentajana. Sodan jälkeen hän oli patteriston komentajana Turun Rannikkotykistörykmentissä everstin arvossa 1944-1946. Haminan rannikkolinnakkeiston komentajana hän palveli 1946-1949. Merivoimien esikuntapäällikkönä hän oli 1949-1952 jonka jälkeen hän oli meripuolustusosaston päällikkönä.


title: Niilo Kesämaa

text: Ylennykset: vänrikki 1921, luutnantti 1922, kapteeni 1926, majuri 1931, everstiluutnantti 1940, eversti 1943.


title: Mocoa

text: Mocoa eli San Miguel de Mocoa on Putumayon departementin pääkaupunki Kolumbiassa. Vuonna 2011 siellä oli 30 600 asukasta.


title: Mocoa

text: Mocoa sijaitsee Andien itärinteellä erään Caquetán sivujoen varrella. Se on kaupallinen keskus, joka palvelee niin alueen karjanhoitoa ja maanviljelystä, lähinnä sokerintuotantoa, kuin Amazonin sademetsäaluetta.


title: Pitkäniemi (täsmennyssivu)

text: Pitkäniemi tarkoittaa ainakin seuraavia:


title: Puerto Carreño

text: Puerto Carreño on Vichadan departementin pääkaupunki Kolumbiassa. Vuonna 2011 siellä oli 12 100 asukasta.


title: Puerto Carreño

text:
Kaupunki sijaitsee Orinoco- ja Metajokien yhtymäkohdassa Venezuelan rajalla. Siellä on jokiliikennettä ja lentoasema.
Kaupunkiin pääsee myös maantietä Villavicencion kautta.


title: Puerto Carreño

text: Alueen talous perustuu karjanhoitoon, maanviljelyyn, kalastukseen ja kaivostoimintaan.


title: Bror Kraemer

text: Bror August Kraemer (22. helmikuuta 1900 Turku – 20. tammikuuta 1990 Helsinki) oli Suomen Puolustusvoimien eversti ja tykistökomentaja. Hän edusti Suomea vuonna 1924 Pariisin kesäolympialaisissa korkeushypyssä.


title: Bror Kraemer

text: Kraemer osallistui sisällissotaan vuonna 1918. Hän kävi sotilasopintoja Ranskassa 1922–1923 sekä Belgian sotakorkeakoulussa vuosina 1923–1926. Ennen toista maailmansotaa hän toimi Seinäjoen sotilaspiirin päällikkönä 1938–1939. Talvisodassa hän toimi divisioonan ja armeijakunnan tykistökomentajana. Jatkosodassa hän toimi VI armeijakunnan tykistökomentajana vuosina 1941–1944. Jatkosodan jälkeen hän komensi KTR 3:a 1945–1951, minkä jälkeen hän erosi aktiivipalveluksesta. Sotilasuransa aikana Kraemer ylennettiin vänrikiksi 1918, luutnantiksi 1920, kapteeniksi 1923, majuriksi 1927, everstiluutnantiksi 1934 ja everstiksi 1940.


title: Bror Kraemer

text: Kraemer toimi Loviisan kaupunginjohtajana vuosina 1951–1952. Hän toimi myyntipäällikkönä J. M. Nordqvist Oy:ssä vuosina 1952–1959 ja Soliferin Helsingin myyntikonttorin johtajana 1959–1965. Vuodesta 1965 hän johti Kamer Ky:tä. Kraemer oli Lappeenrannan kaupunginvaltuutettu vuosina 1948–1950.


title: Bror Kraemer

text: Kraemer voitti korkeushypyn suomenmestaruuden vuonna 1921 ja edusti Suomea vuonna 1924 Pariisin olympialaisissa.


title: Bror Kraemer

text: Kraemerin veljiä ovat everstit Holger Kraemer ja Nils Kraemer.


title: Armenia (Kolumbia)

text: Armenia on Quindíon departementin pääkaupunki Kolumbiassa. Vuonna 2011 siellä oli 282 600 asukasta.


title: Armenia (Kolumbia)

text: Armenia on perustettu vuonna 1889. Se sijaitsee rehevän laakson ja korkean vuoriston välissä. Vuonna 1999 maanjäristys tuhosi kolmanneksen kaupungin keskustasta.


title: Armenia (Kolumbia)

text: El Edénin kansainvälinen lentoasema sijaitsee 18 kilometrin päässä kaupungista, lähellä La Tebaidaa.


title: San Andrés (kaupunki)

text: San Andrés on San Andrés, Providencia y Santa Catalinan departementin pääkaupunki Kolumbian Karibian saaristossa. Vuonna 2011 siellä oli 50 900 asukasta.


title: Sydänten tuskaa

text: Sydänten tuskaa () on Jack Conwayn ohjaama yhdysvaltalainen mykkä seikkailudraamaelokuva vuodelta 1927. Elokuvan pääosissa ovat Joan Crawford, Rockliffe Fellowes, Francis X. Bushman Jr. ja Carmel Myers. "Sydänten tuskaa" perustuu Peter B. Kynen romaaniin "The Understanding Heart" (1926), jonka pohjalta Edward T. Lowe Jr. laati käsikirjoituksen. Cosmopolitan Productions (Metro-Goldwyn-Mayerin studio) tuotti elokuvan ja MGM toimi levittäjänä.


title: Sydänten tuskaa

text: "Sydänten tuskaa" sai ensi-iltansa Yhdysvalloissa 26. helmikuuta vuonna 1927; maanlaajuiseen teatterilevitykseen elokuva pääsi 10. toukokuuta 1927. Suomessa elokuva sai ensi-illan 6. huhtikuuta vuonna 1928. "Sydänten tuskaa" menestyi taloudellisesti hyvin; se tuotti yhteensä 536 000 dollaria, joista 427 000 dollaria Yhdysvalloissa. Joan Crawford sanoi, että sai "Sydänten tuskaa" -elokuvasta ensimmäiset ylistävät arvostelut roolisuorituksestaan.


title: Sydänten tuskaa

text: Metsänvartija Bob Mason (Rockliffe Fellowes) tappaa miehen itsepuolustuksena. Kelcey Dale (Carmel Myers), johon Bob on ihastunut, antaa väärän valan. Tämän takia Bob tuomitaan murhasta. Bob pakenee ja pääsee Kelceyn sisaren Monica Dalen (Joan Crawford) suojelukseen.


title: Bucaramanga

text:
Bucaramanga on Santanderin departementin pääkaupunki Kolumbiassa. Vuonna 2011 siellä oli 518 400 asukasta.
Kaupungissa on toimiva infrastruktuuri: hanavettä voi juoda, sähkönjakelu on luotettavaa ja laajakaista-internet on kohtuuhintainen. Lentokenttä on lähellä kaupungin rajaa ja julkista liikennettä hoitaa metrolinea-järjestelmä. Metrolinea on samantyyppinen pikabussijärjestelmä kuin Bogotan Transmilenium. Se on ollut käytössä helmikuusta 2010, ja sitä laajennetaan lähikyliin.


title: Sincelejo

text: Sincelejo on Sucren departementin pääkaupunki Kolumbiassa. Vuonna 2011 siellä oli 242 300 asukasta.


title: Sincelejo

text: Sincelejo sijaitsee Abibevuorten pohjoispuolella, lähellä Morrosquillonlahtea, Medellinin ja Barranquillan välisen valtatien varrella. Sen paikalla oli Cencelejo-niminen intiaanikylä, jonka paikalle espanjalainen Antonio de La Torre y Miranda perusti vuonna 1776 Franciscus Assisilaiselle omistetun kaupungin.


title: Veikko Hassinen

text: Veikko Hassinen (30. syyskuuta 1906 Ilomantsi – 24. kesäkuuta 1979) oli Suomen puolustusvoimien upseeri ja eversti, joka palveli pääasiassa rannikkotykistössä.


title: Veikko Hassinen

text: Hassinen valmistui upseeriksi Merisotakoulusta 1. rannikkotykistökurssin priimuksena 1929 ja kävi Sotakorkeakoulun 1935–1937 (ye-upseeri 1939). Hän palveli rannikkotykistössä nuorempana upseerina 1929–1932, patterin päällikkönä 1932–1934, linnakkeen päällikkönä 1935 sekä aliupseerikoulun johtajana 1937. Merivoimien esikunnassa hän toimi toimistoupseerina 1938–1939 ja talvisodan ajan toimistopäällikkönä 1939–1940. Välirauhan aikana hän oli linnakkeiston komentajana 5. Rannikoprikaatissa 1940–1941. Jatkosodan aikana hän toimi Hangon ryhmän Bromarvin lohkon komentajana sekä Hangon ryhmän esikunnan operatiivisen osaston päällikkönä sekä esikuntapäällikkönä 1941–1942. Itä-Suomenlahden Rannikkoprikaatin esikuntapäällikkönä hän palveli 1942–1944. Rannikkotykistörykmentti 22:n komentajan apulaisena sekä 1. Rannikkodivisioonan operatiivisen osaston päällikkönä hän toimi 1944.


title: Veikko Hassinen

text: Sodan jälkeen Hassinen oli VI Raivaajaosaston päällikkönä 1945 ja varikon päällikkönä 1946 sekä opetti Merisotakoulussa 1945–1950. Turun Rannikkotykistörykmentissä hän toimi linnakkeiston komentajana 1950–1951. Porin sotilaspiirin päällikkönä hän oli 1951–1955. Lounais-Suomen sotilasläänin esikuntapäällikkönä hän palveli 1955–1960. Turun rannikkotykistörykmenttiä Hassinen komensi everstin arvossa 1960–1966, kunnes erosi palveluksesta vuonna 1966.


title: Veikko Hassinen

text: Ylennykset: reservivänrikki 1927, vänrikki 1929, luutnantti 1931, kapteeni 1936, majuri 1941, everstiluutnantti 1944, eversti 1960.


title: Everett (Washington)

text: Everett on kaupunki Washingtonin osavaltiossa, Yhdysvalloissa. Se on Snohomishin piirikunnan pääkaupunki sekä suurin kaupunki. Everett sijaitsee 40 kilometriä pohjoiseen Seattlesta. Se sai All-America City Awardin vuonna 2002.


title: Everett (Washington)

text: Everettin satama on suurin julkinen satama Yhdysvaltain länsirannikolla. Everettissä on myös Boeingin vuonna 1966 valmistunut lentokonetehdas, jossa valmistetaan malleja 747, 767, 777 ja 787. Tehdas on tilavuudeltaan maailman isoin rakennus ja sen pinta-ala on 39,7 hehtaaria (98,3 eekkeriä). Boeing on lisäksi selvästi Everettin suurin työllistäjä: vuonna 2009 Boeingilla työskenteli 32 000 ihmistä, mikä on noin 36 prosenttia kaupungin työllisyydestä. Seuraavaksi suurin työllistäjä on Yhdysvaltain laivaston hallitsema tukikohta, Everettin laivastosatama, jossa työskentelee 6 000 ihmistä.


title: Everett (Washington)

text: Vuonna 2003 Everettiin valmistui Comcast Arena, joka tunnettiin aluksi nimellä "Everett Events Center". Se on luokassaan piirikunnan suurin ja se maksoi reilut 83 miljoonaa yhdysvaltain dollaria. Comcast Arenalla järjestetään konsertteja, jääkiekko- ja haavipallo-otteluita sekä muun muassa yliopiston valmistujaisjuhlia. Everettin urheiluseuroista areenaa käyttävät National Lacrosse League -seura Washington Stealth sekä Western Hockey League -joukkue Everett Silvertips.


title: Mitú

text: Mitú on Vaupésin departementin pääkaupunki Kolumbiassa. Vuonna 2011 siellä oli 14 900 asukasta.


title: Mitú

text: Mitún historia alkaa ajasta, jolloin kolumbialaiset ja brasilialaiset kilpailivat luonnonkumin keräämisestä. Miguel Cuervo Araoz perusti Mitun kylän vuonna 1946. Kuminkeräyksen keskuksen lisäksi kylä toimi eri intiaaniyhteisöjen kohtauspaikkana. Kaupunkioikeudet se sai 1974.


title: Mitú

text: Mitún kulkuyhteydet ovat jokien ja lentoliikenteen varassa.


title: Mitú

text: Vuonna 1998 yli tuhat FARCin sissiä valtasi Mitun kolmeksi päiväksi. He räjäyttivät noin 200 pommia, tuhosivat monia taloja ja surmasivat yli 40 poliisia ja siviiliä. Iskussa otettuja panttivankeja vapautettiin armeijan vastaiskussa vasta 12 vuotta myöhemmin.


title: Kauko Kangasniemi

text: Kauko Kalevi Kangasniemi (18. marraskuuta 1942 Kullaa – 17. huhtikuuta 2013 Hämeenlinna) oli suomalainen painonnostaja, joka kilpaili huippuvuosinaan alle 110-kiloisten sarjassa. Hän teki urallaan viisi maailmanennätystä ja yhteispisteissä kolme arvokisamitalia.


title: Kauko Kangasniemi

text: "Pastori"-lempinimellä tunnettu Kangasniemi saavutti painonnoston yhteistuloskilpailussa MM-pronssia ja EM-hopeaa Varsovassa 1969 sekä EM-pronssia Constanțassa 1972. Eri nostomuodoissa hän saavutti 11 arvokisamitalia, muun muassa MM- ja EM-kultaa tempauksessa vuonna 1970. Münchenin kesäolympialaisissa 1972 hän sijoittui sarjassaan seitsemänneksi. Seuratasolla hän edusti Porin Pyrintöä, Herkulesta, Heraklesta ja Helsingin Tarmoa.


title: Kauko Kangasniemi

text: Kangasniemi kuoli syöpään saattohoitokodissa Hämeenlinnassa vuonna 2013. Hänen vanhempi veljensä on painonnoston olympiavoittaja Kaarlo Kangasniemi.


title: Purppuraista rakkautta

text: Purppuraista rakkautta (; myös "Four Flaming Days") on vuonna 1925 ensi-iltansa saanut Jack Conwayn ohjaama yhdysvaltalainen mykkä draamaelokuva, jonka pääosissa ovat Eleanor Boardman ja Conrad Nagel. Pukudraaman käsikirjoituksen oli sovittanut Elinor Glyn oman tarinansa pohjalta. Metro-Goldwyn-Mayer toimi elokuvan tuotantoyhtiönä ja jakelijana. "Purppuraista rakkautta" kertoo englantilaisen herttuadiplomaatin seikkailuista.


title: Purppuraista rakkautta

text: "Purppuraista rakkautta" oli Jack Conwayn ensimmäinen ohjaustyö sopimusohjaajana MGM:llä, missä hän teki pitkän uran. Elokuva on myös Joan Crawfordin yksi varhaisimmista elokuvaesiintymisistä. "Purppuraista rakkautta" sai ensi-iltansa Yhdysvalloissa 22. marraskuuta vuonna 1925. Suomessa elokuva julkaistiin 29. marraskuuta vuonna 1926. Elokuva tuotti yhteensä 390 000 dollaria.


title: Everettin laivastosatama

text: Everettin laivastoasema () on Yhdysvaltain laivaston tukikohta Yhdysvaltain länsirannikolla Washingtonissa Everettissä, joka sijaitsee nelisenkymmentä kilometriä Seattlestä pohjoiseen. Vuonna 1994 avattu tukikohta sijaitsee Puget Soundin koillisrannalla ja se on suunniteltu lentotukialusosaston tukikohdaksi.


title: Everettin laivastosatama

text: Tukikohtaan on sijoitettu lentotukialuksen lisäksi kuusi hävittäjää ja Yhdysvaltain rannikkovartioston aluksia. Tukikohdassa työskentelee noin 6 000 henkilöä ja se on Everettin kaupungin toiseksi suurin työllistäjä. Laivastosatama otettiin käyttöön 1994.


title: Pekka Enkainen

text: Armas Pekka Enkainen (vuoteen 1935 Enckell) (18. kesäkuuta 1896 Nurmes – 4. toukokuuta 1962) oli Suomen Puolustusvoimien rannikkotykistössä palvellut eversti.


title: Pekka Enkainen

text: Enkainen osallistui Suomen sisällissotaan 1918 Karjalan rintamalla ja kävi Markkovillan upseerikokelaskurssin 1919. Hän valmistui Kadettikoulusta 1922 sekä Sotakorkeakoulun teknilliseltä osastolta 1927. Rannikkotykistörykmentti 1:n teknisen toimiston päällikkönä hän toimi 1927-1936. Merisotakoulua hän johti 1936-1938. Merivoimien esikunnassa Enkainen toimi aseosaston päällikkönä 1938-1941. Jatkosodassa hän toimi Itä-Suomenlahden rannikkoprikaatin komentajana 1941-1944. 1. rannikkodivisioonaa hän komensi jatkosodan lopulla 1944.


title: Pekka Enkainen

text: Jatkosodan jälkeen Enkainen toimi merivoimien esikunnan esikuntapäällikkönä 1944-1945 ja tykistöaseen tarkastajana 1946-1952. Pääesikunnan pioneeriosaston päällikkönä hän oli 1952-1954. Uransa pääteeksi hän toimi meripuolustusosaston päällikkönä 1954-1956.


title: Pekka Enkainen

text: Ylennykset: vänrikki 1919, luutnantti 1920, kapteeni 1924, majuri 1927, everstiluutnantti 1936, eversti 1940.


title: Comcast Arena

text: Comcast Arena on vuonna 2003 avattu monitoimiareena Everettissä, Washingtonissa. Arenaa käytetään konsertteihin, yliopiston valmistujaisjuhliin ja urheilutapahtumiin. Everettin urheiluseuroista areenaa käyttävät NLL:ssä pelaava Washington Stealht sekä WHL:ssä pelaava Everett Silvertips.


title: Comcast Arena

text: Areenalla ovat konsertoineet muun muassa Kiss (2011), Neil Young (2008), ZZ Top (2009) sekä Lynyrd Skynyrd (2004).


title: Atıraw

text: Atıraw () eli Atyrau (, vuoteen 1992 saakka "Gurjev", Гурьев) on kaupunki ja Atırawin alueen hallinnollinen keskus Kazakstanissa. Se sijaitsee Uraljoen varrella 30 kilometriä Kaspianmerestä pohjoiseen. Kaupungissa on 182 900 asukasta (vuonna 2012).


title: Atıraw

text: Kaupunki on saanut alkunsa Gurjevin kauppiasveljesten vuonna 1640 rakentamasta puisesta linnoituksesta. Paikalliset kazakit kutsuivat sitä nimellä Üyşik. Vuosina 1647–1662 Gurjevit rakensivat merelle johtavia kauppareittejä suojaamaan streltsien vartioiman kivilinnoituksen. Vuosina 1667–1668 se oli Stepan Razinin johtamien kapinallisten hallussa. Linnoitus lakkautettiin vuonna 1810. Vuonna 1865 Gurjevista tuli kihlakuntakaupunki, jonka pääelinkeino oli kalastus. Vuonna 1916 se oli Ötepqalï Ïsataewin johtaman kapinan näyttämönä. Neuvostoaikana siitä kehittyi suuri öljy- ja kemian teollisuuden keskus.


title: Atıraw

text: Atırawin kautta kulkevat eurooppatiet E40 ja E121. Siellä on satama, kansainvälinen lentokenttä ja rautatieasema. Kaupungissa toimii öljynjalostamo ja sen sivutuotteita hyödyntävä kemian tehdas. Siellä on myös koneenrakennus-, elintarvike- ja kevyttä teollisuutta. Atırawissa on yliopisto, draamateatteri ja kotiseutumuseo. Paikallislehtenä ilmestyy "Atıraw".


title: Atıraw

text: Atıraw on maantieteellisen Euroopan ja Aasian rajapaikkakunta. Yksikerroksisista puu- ja tiilitaloista koostuva vanha kaupunki sijaitsee Uraljoen länsirannalla. Joen itäpuolella ovat öljynjalostamon, kemian tehtaan ja Novostroikan taajamat. Kaupungin eteläpuolella sijaitsee Balıqşın kalastustaajama.


title: Väinö Marjanen

text: Väinö Salomon Marjanen (24. marraskuuta 1886 Nurmijärvi – 23. huhtikuuta 1962) oli Suomen Puolustusvoimien eversti ja rannikkotykistön komentaja.


title: Väinö Marjanen

text: Marjanen valmistui diplomi-insinööriksi 1914 ja osallistui Suomen sisällissotaan mm. Perä-Pohjolan joukoissa. Hän kävi tykistökoulun 1918 ja täydentäviä tykistöopintoja Italiassa 1921 sekä komentajakurssin 1925-1926 ja Sotakorkeakoulun toisen vuosikurssin 1933. Toimittuaan ensin teknisen toimiston päällikkönä ja patterin päällikkönä Marjanen nimitettiin Rannikkotykistörykmentti 1:n komentajaksi 1923. Hän toimi tehtävässä aina vuoteen 1942 asti. Talvisodassa hän johti Helsingin lohkoa sekä jatkosodassa Uudenmaan prikaatia. 1.3.1942 hänet sijoitettiin merivoimien esikunnan linnoitustoiminnan johtajaksi, kunnes jäi eläkkeelle 1946. Hänet ylennettiin everstiksi 1933.


title: Temirtaw

text: Temirtaw () eli Temirtau () on kaupunki Kazakstanin Karagandan alueella, lähellä Karagandaa. Asukkaita kaupungissa on 173 729 (2012).


title: Temirtaw

text: Kaupungin kautta kulkee eurooppatie E125. Sinne johtaa sivurata ja siellä on rautatieasema.


title: Türkistan

text: Türkistan () eli Turkestan () on kaupunki Kazakstanin Etelä-Kazakstanin alueella. Kaupungissa on runsas 150 tuhatta asukasta (2012).


title: Türkistan

text: Kaupungin kautta kulkee eurooppatie E123 ja siihen yhtyvä eurooppatie E004. Kaupungin kautta kulkee Kazakstanin eteläinen päärata ja kaupungissa on rautatieasema.


title: Everett Silvertips

text: Everett Silvertips on yhdysvaltalainen juniorijääkiekkoseura Everettin kaupungista, Washingtonista. Silvertips pelaa Wester Hockey Leaguessa, joka on osa Canadian Hockey Leagueta. Joukkueen nimen taustalla on harmaakarhu (englanniksi "silvertip bear"). Joukkue pelaa kotiottelunsa vuonna 2003 valmistuneessa Comcast Arenassa. Joukkueen paikallisvastustajia ovat Vancouver Giants ja Seattle Thunderbirds.


title: Everett Silvertips

text: Joukkueen tunnetuimpia pelaajia ovat nykyään NHL:ssä pelaavat Peter Mueller, Radko Gudas sekä Leland Irving. Suomalaisista joukkueessa on pelannut ainoastaan puolustaja Rasmus Rissanen. Porin Ässiä kaudella 2012-2013 edustanut Shaun Heshka on myös pelannut Silvertipsissä.


title: Taldyqorghan

text: Taldyqorghan () eli Taldykogan () on kaupunki Kazakstanin kaakkoisosassa Almatyn aluen alueella, maanteitse noin 261 kilometriä miljoonakaupunki Almatystä koilliseen. Kaupungissa asuu noin 130 tuhatta henkeä (2012).


title: Taldyqorghan

text: Paikkakunta tunnettiin vuodesta 1868 lähtien nimellä Gavrylovka (), mutta nimettiin 1920 Taldy-Kuganiksi (). Nykyinen nimi on ollut käytössä vuodesta 1993 lähtien.


title: Taldyqorghan

text: Kaupungin tuotantolaitokset valmistavat akkuja, kodinkoneita, rakennusmateriaaleja ja kausteita, sekä kenkiä, vaatteita ja elintarvikkeita. Kaupungilla on suorakaiteen muotoinen asemakaava, omenatarhoja, kastelukanavia. Kaupungissa toimii muun muassa pedagoginen instituutti, museo ja teatteri.


title: Taldyqorghan

text: Kaupungin kautta kulkee eurooppatie E40. Siellä on lentoasema. Kazakstanin itäisen pääradan Koksun asemalta johtaa pistorata Taldyqorghanin kaupunkiin.


title: Samuel Heinrich Schwabe

text: Samuel Heinrich Schwabe (1789-1875) oli saksalainen tähtitieteen harrastaja, joka huomasi auringonpilkkujen jaksollisuuden.


title: Samuel Heinrich Schwabe

text: Schwabe syntyi Saksassa Dessaussa. Alun perin hän toimi apteekkarina, Vuonna 1826 hän alkoi tutkia auringonpilkkuja tarkoituksenaan löytää uusi planeetta Merkuriuksen radan sisäpuolelta. Tuota oletettua planeettaa kutsutiin alustavasti nimellä Vulkanus. Scwabe jaksoi etsiä planeetta Vulkanusta 17 vuoden ajan vuosina 1826-1843 ennen kuin luovutti. Hän toivoi löytävänsä planeetan tarkkailemalla auringon pintaa ja auringon editse mahdollisesti liikkuvaa kohdetta. Niin tehdessään hän ensimmäisenä havaitsi auringonpilkuissa noin 10 vuoden jaksollisuuden.


title: Samuel Heinrich Schwabe

text: Myöhemmin Vulkanusta yrittivät etsiä ranskalaiset tiedemiehet käyttämällä eri menetelmää. He tarkkailivat kaukoputkillaan aurinkoa lähinnä vain kun oli auringon pimennyksiä.


title: Boyan

text: Boyan (Боян) on bulgarialainen miehen etunimi, joka tulee ”taistelua” tarkoittavasta sanasta "boy". Nimen naispuolinen vastine on Boyana (Бояна).


title: Jyrkänne

text: Jyrkänne on kallioinen jyrkkä rinne, jossa ei yleensä ole kasvillisuutta. Rannikolla eroosio muodostaa jyrkänteitä.


title: Geodeettinen kupoli

text: Geodeettinen kupoli on pallomainen kupolirakennelma, joka muodostuu lomittain kolmionmuodossa olevista rakenteista. Yhdysvaltalainen arkkitehti ja keksijä Buckminster Fuller kehitti ja patentoi kupolin vuonna 1954.


title: Hoofdwacht

text: Hoofdwacht on historiallinen rijksmonument, Haarlemin entinen kaupungintalo ja vankila Grote Markt -aukiolla Alankomaissa.


title: Hoofdwacht

text: Hoofdwacht rakennettiin 1200-luvulla ja sitä pidetään Haarlemin vanhimpana rakennuksena. Vuodesta 1250 noin vuoteen 1350 sitä käytettiin Haarlemin ensimmäisenä kaupungintalona. Kyltti oven yläpuolella kertoo:


title: Hoofdwacht

text: Rakennusta on tämän mukaan käytetty kaupunginvaltuuston kokouspaikkana aina kun Hollannin kreivi yöpyi kaupungintalossa aukion toisella laidalla. Tämän jälkeen talossa asui useita merkittäviä sukuja. Alempaa osaa käytettiin kirjapainona, sekatavarakauppana ja olutvarastona. Humanisti Dirck Volckertszoon Coornhert työskenteli kerran Hoofdwachtissa. Barokkifasadi on peräisen n. vuodelta 1650.


title: Hoofdwacht

text: 17. toukokuuta 1755 kaupunki osti rakennuksen kaupungin vartijoiden päämajaksi ("schutterij"). Joka aamu ja ilta kaupungin siellä asuvat järjestyksenvalvojat avasivat ja sulkivat kaupungin portit. Ennen kuin Spaane-vankila ("Koepelgevangenis") rakennettiin joen itäpuolelle vuonna 1899, talon yläkerroksissa oli vankisellejä. Ennen vuotta 1755 vankeja pidettiin varsin kosteassa kaupungintalon kellarissa. Vankien olot kohenivat huomattavasti, kun heidät siirrettiin yläkerran huoneisiin.


title: Hoofdwacht

text: Vuodesta 1919 rakennus on ollut "" historiallisen yhdistyksen käytössä. Yhdistys käyttää tiloja nykyisin kokouksiin ja pieniin näyttelyihin Haarlemin historiasta. Toukokuusta syyskuuhun se on avoinna yleisölle ilmaisena "mini-museona".


title: Tove Janssonin puisto

text: Tove Janssonin puisto () on 7 433 neliömetrin kokoinen puisto Uspenskin katedraalin kupeessa Helsingin Katajanokalla.


title: Tove Janssonin puisto

text: Puiston istutustyöt aloitettiin vuonna 1897. Kaupunginpuutarhuri Svante Olssonin piirustusten mukaisesti puisto mukailee maanmuotoja ja se yhdistää toisiinsa kolme eri tasossa sijaitsevaa erillistä istutusta. Puiston yläosassa on lasten leikkipaikka ja koirien ulkoiluaitaus. Alaosa on tasainen oleskelupuisto, jossa kasvaa koivuja ja vaahteroita ja jota jasmikkeet ja syreenit reunustavat. Lisäksi puistossa on kirsikkapuita ja koristeomenapuita.


title: Tove Janssonin puisto

text: Puistossa on kuvanveistäjä Viktor Malmbergin pronssinen "Vedenkantaja"-patsas. Se valmistui vuonna 1923 ja asetettiin nykyiselle paikalleen seuraavana vuonna. Se esitää nuorta naista, joka on pukeutunut antiikin aikaiseen asuun ja kohottaa vesiruukkua.


title: Tove Janssonin puisto

text: Alun perin Luotsikadun länsiosa kulki puiston poikki jakaen sen kahtia. Vuonna 1977 tämä katuosuus, jota pitkin raitiovaunutkin olivat kulkeneet, suljettiin ajoneuvoliikenteeltä, ja sen kohdalla on nykyisin vain tavallisen jalkakäytävän levyinen puistokäytävä.


title: Tove Janssonin puisto

text: Puiston nimi oli Katajanokanpuisto vuoteen 2014 asti. Vuonna 2009 Tove Jansson -seura ehdotti, että joko Katajanokanpuisto, Designmuseon edessä oleva puisto tai Kapteeninkadun puisto nimettäisiin Tove Janssonin mukaan. Kaikki puistot liittyvät Janssoniin. Myös Katajanokkaseura ehdotti vuonna 2013, että Katajanokanpuisto nimettäisiin Janssonin mukaan. "Helsingin Sanomat" oli aiemmin samana vuonna kertonut, että Tove Janssonille on etsitty nimikkokatua Helsingistä lähes kymmenen vuoden ajan. Janssonin syntymästä tuli vuonna 2014 kuluneeksi sata vuotta. Katajanokkaseura perusteli Katajanokanpuiston uudelleennimeämistä sillä, että puistosta alkaa Janssonin pitkäaikainen kotikatu Luotsikatu ja että puiston nimen muuttamisesta ei tulisi samanlaisia osoitteenmuutosongelmia kuin kadunnimen muuttamisesta. Marraskuussa 2013 yli 60 kaupunginvaltuutettua 85:stä allekirjoitti aloitteen, jossa esitettiin Katajanokanpuiston nimen vaihtoa Tove Janssonin puistoksi. Aloitteen perusteluiden mukaan puistoa ei tunneta nykyisen nimensä perusteella, joten nimen muuttaminen ei haittaisi ketään. Valtuutetut halusivat myös, että paikka, joka Tove Janssonin mukaan nimettäisiin, on sellainen, jossa käy paljon matkailijoita.


title: Tove Janssonin puisto

text: Kaupunkisuunnittelulautakunta muutti Katajanokanpuiston nimeksi Tove Janssonin puisto 11. maaliskuuta 2014.


title: Simon Taikateltta

text: Simon Taikateltta (joissain yhteyksissä myös nimellä "Jokeri Pokeri Box") on suomalainen lastenohjelma, jota on esitetty "Pikku Kakkosessa" Yle TV2- kanavalla vuosina 1996–2001. Nimellä "Jokeri Pokeri Box" ohjelmaa on esitetty Yle TV1 ja Yle TV2 -kanavilla vuosina 1992–1993 ja vuodesta 2013 eteenpäin. Ohjelmassa taikuri Simo Aalto esittää taikatemppuja lapsille. Usein tempuissa esiintyy eläimiä. Joskus Aalto pyytää jonkun lapsen mukaan temppuun ja jos tämä on tyttö, kutsuu tätä "neiti näppäräksi" ja jos poika, kutsuu tätä "herra Huttuseksi." Hänen avustajanaan toimii hänen vaimonsa Kirsti Aalto. Alun perin sarjaa esitettiin 1990-luvun alussa "Puoli kuusi" -ohjelmassa.


title: Simon Taikateltta

text: "Simon Taikatelttaa" kuvatiin vuosina 1996–2001 Uudellamaalla yli 20 päiväkodissa noin 200 jaksoa. Vuoden 1992–1993 jaksot kuvattiin Oulun seudun päiväkodeissa 32 jaksoa. Vuoden 2013 jaksot on kuvattu Ylen studiolla.


title: Simon Taikateltta

text: Aallon taikasana on "jokeri pokeri box".


title: Simon Taikateltta

text: Simo Aallon ylläpitämällä Facebook- yhteisöpalvelun sivulla "Jokeri Pokeri Box" ilmoitettiin 18. huhtikuuta 2013, että syyskuussa alkaa sarjan uuden tuotantokauden kuvaukset, ja sarjan uudet jaksot esitetään 2. joulukuuta 2013 alkaen.


title: Kustaa Inkala

text: Kustaa Adolf Inkala (21. lokakuuta 1896 Oulu – 23. marraskuuta 1972) oli suomalainen eversti.


title: Kustaa Inkala

text: Inkala valmistui Kadettikoulusta 1922 sekä Sotakorkeakoulusta 1928 (ye-upseeri 1929). Hän palveli Tampereen rykmentissä nuorempana upseerina, komppanianpäällikkönä ja aliupseerikoulun johtajana. Salmin rajavartioston komentajan apulaisena hän toimi 1928-1936. Kannaksen rajavartioston komentajana ja rajakomendanttina hän oli 1936-1940. Talvisodan aikana 8.12.1939 alkaen hän komensi JR 11:a eli Ässärykmenttiä. Rajavartioston päällikön apulaisena hän toimi 1940-1945. Jatkosodan aikana hän toimi myös Karjalan armeijan esikunnan operatiivisen osaston päällikkönä. Jatkosodan lopulla hän komensi 10.7.1944 alkaen Rajajääkäriprikaatia.


title: Kustaa Inkala

text: Sodan jälkeen Inkala komensi Rajajääkärirykmentti 1:ä 1945-1946. Armeijakunnan esikuntapäällikkönä hän toimi 1947. Kotkan sotilaspiiriä hän komensi 1947-1948 ja Savonlinnan sotilaspiiriä 1948-1950. Vuodesta 1950 alkaen Inkala toimi Oulun sotilaspiirin johdossa ja siirtyi reserviin 1956.


title: Kustaa Inkala

text: Ylennykset: vänrikki 31.7.1919, luutnantti 16.5.1921, kapteeni 6.12.1925, majuri 6.12.1929, everstiluutnantti 16.5.1937, eversti 31.10.1941.


title: Simpsonin paradoksi

text: Simpsonin paradoksi on tilastotieteessä esiintyvä paradoksi. Kyseinen paradoksi syntyy, kun kahden muuttujan välinen korrelaatio muuttuu päinvastaiseksi, otettaessa huomioon jokin kolmas muuttuja, joka korreloi molempien muuttujien kanssa. Esimerkiksi, jos peruskoululaisille tehtäisiin kaikille sama testi, voitaisiin huomata, että tupakoivat pärjäävät paremmin, kuin sellaiset jotka eivät tupakoi. Mutta kuitenkin, jos tarkasteluun lisätään testattavien ikä ja tutkitaan tupakoinnin vaikutusta ikäryhmien sisällä tulos kääntyy päinvastaiseksi.


title: Simpsonin paradoksi

text:
Edward H. Simpson esitteli tämän ilmiön artikkelissaan vuonna 1951.
mutta Karl Pearson, et al. vuonna 1899
ja Udny Yule vuonna 1903,
ovat maininneet samankaltaisesta ilmiöstä aiemminkin. Nimen Simpsonin paradoksi esitteli Colin R.Blyth vuonna 1972.


title: Simpsonin paradoksi

text:
Esimerkki on Judea Pearlin artikkelista vuodelta 1999.
Kyseessä on kokeellinen tutkimus, jossa koeasetelma on seuraava: Tutkitaan taudista paranemista lääkkeen avulla. Kokeessa on mukana 80 koehenkilöä; 40 naista ja 40 miestä. Lääkettä annetaan 10 naiselle ja 30 miehelle. Kontrolliryhmässä lumelääkettä saavat siis 30 naista ja 10 miestä. Paradoksi syntyy, kun tutkittaessa kaikkia koehenkilöitä lääke todetaan hyödylliseksi. Mutta kun tutkitaan erikseen miehiä ja erikseen naisia, huomataan että molemmissa sukupuoliryhmissä parantuneita onkin enemmän lumelääkettä saaneissa kuin varsinaista lääkettä saaneissa. Tämä saattaa kuulostaa järjenvastaiselta mutta tällainen tilanne todellakin voi syntyä. Alla olevissa taulukoissa on tilanteeseen sopiva esimerkkidata.


title: Simpsonin paradoksi

text:
Yksi tunnetuimmista Simpsonin paradoksiesimerkeistä on Berkeleyn yliopiston sukupuolisyrjintätapaus. Yliopisto haastettiin oikeuteen vuonna 1973 sukupuolisyrjinnästä. Väitettiin, että yliopistoon olisi miesten helpompi päästä kuin naisten.
Yllä olevasta taulukosta nähdään, että mieshakijoista on päässyt 9 prosenttiyksikköä enemmän sisälle kuin naisista. Mutta tarkasteltaessa erikseen eri tiedekuntia huomataan, että itse asiassa useammassa tiedekunnissa naisia on päässyt sisälle isompi osuus hakijoista. Aineisto kuudesta isoimmasta tiedekunnasta on listattu alla olevaan taulukkoon.


title: Simpsonin paradoksi

text: Bickel et al. esitti artikkelissaan, että kyseinen ilmiö johtuu luultavasti siitä, että useat naiset hakevat tiedekuntiin, joissa on pieni sisäänottoprosentti (esim. englanninkieli). Miehet puolestaan useammin hakevat opiskelemaan sellaisia oppiaineita, joihin otetaan isompi prosentti hakijoista sisälle (esim. kemia ja tekniikka).


title: Simpsonin paradoksi

text:
Vuonna 2000 Pearl esitteli kirjassaan
do()-operaattorin. Sen ja kausaalilaskennan avulla Simpsonin paradoksin aiheuttamat ongelmat saadaan katoamaan.


title: Diklooriasetyylikloridi

text: Diklooriasetyylikloridi (CHClO) on dikloorietikkahapon happokloridi. Yhdistettä käytetään lähtöaineena valmistettaessa muita orgaanisia yhdisteitä.


title: Diklooriasetyylikloridi

text: Diklooriasetyylikloridi on huoneenlämpötilassa väritöntä nestettä. Se liukenee dietyylieetteriin, mutta reagoi veden ja alkoholien kanssa muodostaen suolahappoa ja dikloorietikkahappoa tai dikloorietikkahapon estereitä ja esteriasetaaleja. Yhdiste reagoi myös ammoniakin ja amiinien kanssa muodostaen amideja tai aminohappoja. Diklooriasetyylikloridin 2-asemassa olevaan hiileen sitoutuneet klooriatomit voivat korvautua paremmilla nukleofiileillä.


title: Diklooriasetyylikloridi

text: Diklooriasetyylikloridia valmistetaan pääasiallisesti hapettamalla trikloorieteeniä hapen avulla. Reaktio suoritetaan 60–200 °C:n lämpötilassa ja katalyytteinä käytetään amiineja tai atsoyhdisteitä. Vähemmän käytettyjä reaktioita ovat pentakloorietaanin ja väkevän rikkihapon välinen reaktio tai diklooriasetyylikloridin valmistus korkeassa paineessa kloroformista ja hiilidioksidista alumiinikloridin toimiessa katalyyttinä.


title: Diklooriasetyylikloridi

text: Diklooriasetyylikloridia käytetään erityisesti dikloorietikkahapon ja dikloorietikkahapon estereiden ja anhydridin valmistuksessa. Yhdistettä käytetään myös sulfonamidilääkkeiden, kloramfenikolin ja herbisidien valmistuksessa.


title: Ægir

text: Ægir () on merten jumala, Fornjótrin poika ja Heimdallin isoisä skandinaavisessa muinaisuskossa. Ægir on yksi kolmesta jotunista, joka asuu Asgårdissa Lokin ja Karlin lisäksi. Hän on naimisissa siskonsa Ránin kanssa. Heillä on yhdeksän tytärtä, jotka ovat aaltoja. Hänen kotinsa on Læsø-saaren alla. Muut jumalat vierailevat monesti hänen kotonaan suurissa pidoissa. Ægir on yksi skandinaavisen mytologian vanhimpia jumalia, sillä hän oli ennen aasoja, vaaneja, haltijoita, kääpiöitä ja jättejä.


title: Lippe (täsmennyssivu)

text: Lippe voi tarkoittaa ainakin seuraavia:


title: Barrancabermeja

text: Barrancabermeja on kaupunki Kolumbiassa, Santanderin departementissa. Vuonna 2017 kaupungin asukasluku oli 191 616.


title: Barrancabermeja

text: Barrancabermeja sijaitsee Magdalenajoen varrella. Sinne on hyvät yhteydet maantietä ja rautateitä pitkin. Kaupungissa on kansainvälinen lentoasema ja suuri öljynjalostamo.


title: Barrancabermeja

text: Barrancabermejassa toimii puolisotilaallisia joukkoja, jotka ovat sekaantuneet uhkailuun ja tappamiseen. Vuonna 2001 NY Times arvioi Barrancabermejan olevan Kolumbian väkivaltaisin kaupunki, jossa levottomuudet olivat jatkuneet jo 36 vuotta.


title: Jeļena Ostapenko

text: Jeļena ”Aļona” Ostapenko (s. 8. kesäkuuta 1997 Riika) on latvialainen tennispelaaja. Hän on ollut parhaimmillaan kaksinpelissä WTA-listan sijalla viisi maaliskuussa 2018 ja nelinpelissä sijalla 32 kesäkuussa 2017. Hän voitti Ranskan avointen kaksinpeliturnauksen vuonna 2017 sijoittamattomana pelaajana saavuttaen samalla ensimmäisen WTA-tason turnausvoittonsa kaksinpelissä. Toisen kaksinpelin WTA-turnausvoittonsa hän saavutti syyskuussa 2017. Nelinpelissä hän on saavuttanut kolme WTA-turnausvoittoa. Junioriurallaan Ostapenko voitti tyttöjen kaksinpelin Wimbledonissa 2014.


title: Jeļena Ostapenko

text: Ostapenko aloitti tenniksen pelaamisen viisivuotiaana. Nuoruudessaan Ostapenko harkitsi uraa tanssijana tenniksenpeluun sijaan. Hän osallistui myös Latvian kansallisiin mestaruuskilpailuihin tanssissa ja harrasti tanssimista noin seitsemän vuoden ajan. Hän tykkäsi kuitenkin tenniksestä enemmän ja valitsi sen lajikseen 12-vuotiaana. Molemmat hänen vanhempansa, Jevgenijs ja Jelena, ovat myös pelanneet tennistä. Hänen äitinsä toimi hänen valmentajanaan. Ostapenkoa kutsutaan kotimaassaan Latviassa Aļona-nimellä.


title: Jeļena Ostapenko

text: Ostapenko pelasi Latvian Fed Cup -joukkueessa ensimmäisen kerran vuonna 2013.


title: Jeļena Ostapenko

text: Ostapenko voitti tyttöjen kaksinpelin Wimbledonissa 2014. Hän pelasi turnauksessa sijoittamattomana, ja päihitti loppuottelussa Kristína Schmiedlován kolmessa erässä. Ostapenko oli junioreiden maailmanlistalla parhaimmillaan toisella sijalla syyskuussa 2014.


title: Jeļena Ostapenko

text: Ostapenko pelasi ammattilaistasolla Grand Slam -turnauksen pääsarjassa ensimmäisen kerran Wimbledonissa 2015 voittaen ensimmäisellä kierroksella yhdeksänneksi sijoitetun Carla Suárez Navarron 6−2, 6−0. Myös Yhdysvaltain avoimissa Ostapenko pääsi toiselle kierrokselle. Syyskuussa pelatussa Quebecin turnauksessa Ostapenko pääsi ensimmäistä kertaa urallaan WTA-turnauksen puolivälieriin. Sieltä hän eteni välieriin voitettuaan Paula Kanian, ja loppuotteluun voitettuaan Naomi Broadyn. Loppuottelussa Ostapenko hävisi Annika Beckille, mutta nousi hyvän viikkonsa ansiosta WTA-listalla ensimmäistä kertaa sadan parhaan joukkoon.


title: Jeļena Ostapenko

text: Australian avoimissa 2016 Ostapenko hävisi avauskierroksella Hsieh Su-weille. Helmikuussa Ostapenko eteni Dohan WTA-turnauksen loppuotteluun voitettuaan välierissä luovuttamaan joutuneen Andrea Petkovicin. Loppuottelussa Ostapenko hävisi turnauksessa kahdeksanneksi sijoitetulle Carla Suárez Navarrolle luvuin 6−1, 4−6, 4−6. Turnauksen jälkeen Ostapenko nousi maailmanlistalla sijalta 88 sijalle 41. Hänet äänestettiin WTA:n kotisivuilla helmikuussa kuukauden läpimurron tehneeksi pelaajaksi. Huhtikuussa pelatussa Katowicen turnauksessa hän eteni välieriin, jossa hävisi Camila Giorgille. Italian avoimissa toukokuussa Ostapenko eteni kolmannelle kierrokselle, jossa hävisi Garbiñe Muguruzalle.


title: Jeļena Ostapenko

text: Ranskan avoimissa Ostapenko hävisi ensimmäisellä kierroksella Naomi Ōsakalle. Wimbledonissa hänen pelinsä päättyivät avauskierroksen tappioon Kiki Bertensiä vastaan. Sekanelinpelissä hän eteni parinsa Oliver Marachin kanssa välieriin, jossa hävisi parille Henri Kontinen/Heather Watson. Rio de Janeiron olympialaisissa Ostapenko hävisi avauskierroksella Samantha Stosurille kolmessa erässä. Yhdysvaltain avoimissa Ostapenko hävisi ensimmäisellä kierroksella Petra Kvitoválle.


title: Jeļena Ostapenko

text: Ostapenko aloitti kauden 2017 etenemällä Aucklandin WTA-turnauksessa välieriin, jossa hävisi luovutuksella Lauren Davisille kolmannessa erässä. Australian avoimissa hän pääsi kolmannelle kierrokselle, jossa hävisi Karolína Plíškoválle vasta kolmannessa erässä lukemin 8−10. Tammi-helmikuun vaihteessa pelatussa Pietarin turnauksessa Ostapenko saavutti ensimmäisen WTA-turnausvoittonsa voitettuaan nelinpeliturnauksen Alicja Rosolskan kanssa.


title: Jeļena Ostapenko

text: Charlestonin WTA-turnauksessa Ostapenko eteni kaksinpelissä loppuotteluun, jossa hävisi Darja Kasatkinalle. Stuttgartissa hän saavutti jälleen nelinpelimestaruuden, tällä kertaa Raquel Atawon kanssa. Prahan turnauksessa Ostapenko eteni kaksinpelissä välieriin. Ranskan avoimissa 2017 hän voitti loppuottelussa Simona Halepin luvuin 4−6, 6−4, 6−3, jonka myötä hänestä tuli kautta aikain ensimmäinen latvialainen Grand Slam -voittaja. Hän oli myös ensimmäinen sijoittamaton pelaaja grand slam -finaalissa 34 vuoteen ja ensimmäinen sijoittamaton Ranskan avointen mestari kautta aikain. Ostapenko oli turnauksen alkaessa vasta maailmanlistan sijalla 47 eikä ollut voittanut urallaan yhtään WTA-turnausta kaksinpelissä. Edellisen kerran Grand Slam -turnausvoiton ilman aiempia ammattilaisturnausvoittoja oli saavuttanut Gustavo Kuerten samana päivänä, jolloin Ostapenko syntyi. Turnauksen jälkeen Ostapenko nousi maailmanlistan sijalle 12. Aiemmin hän oli ollut parhaimmillaan sijalla 33 tammikuussa 2017. Wimbledonissa Ostapenko eteni puolivälieriin. Yhdysvaltain avoimissa Ostapenko hävisi kolmannella kierroksella Darja Kasatkinalle. Syyskuussa julkaistulla maailmanlistalla Ostapenko nousi ensimmäisenä latvialaisena kymmenen parhaan joukkoon, sijalle kymmenen. Syyskuun lopussa Ostapenko saavutti uransa toisen WTA-turnausvoiton kaksinpelissä voitettuaan Korean avointen loppuottelussa Beatriz Haddad Maian. Ostapenko valittiin Latvian vuoden naisurheilijaksi kauden 2017 päätteeksi.


title: Jeļena Ostapenko

text: Ostapenkon kausi alkoi vaisusti, kun hän hävisi ensimmäisellä kierroksella sekä Shenzhenissä että Sydneyssä. Australian avoimissa hän eteni kolmannelle kierrokselle, jossa hävisi Anett Kontaveitille. Maaliskuussa pelatussa Miamin turnauksessa hän eteni loppuotteluun, missä hävisi Sloane Stephensille. Huhtikuussa Ostapenko oli nostamassa Latviaa Fed Cupin maailmanlohko II:een maan voitettua Venäjän. Ranskan avointen kaksinpelissä mestaruutta puolustanut Ostapenko hävisi heti ensimmäisellä kierroksella Ukrainan Kateryna Kozlovalle.


title: Jeļena Ostapenko

text: Tanskalaisen tennispelaajan Caroline Wozniackin mukaan Ostapenkon lyöntejä on vaikea lukea, ja hän lyö linjoja pitkin. Ostapenko lyö kovaa ja nopeasti. Ostapenko itse pitää suosikkilyöntinään rystyään, mutta on parantanut myös kämmenlyöntiään.


title: Babahoyo

text: Babahoyo on Los Ríosin maakunnan pääkaupunki Ecuadorissa. Vuonna 2010 siellä oli 90 191 asukasta.


title: Babahoyo

text: Kaupunki sijaitsee Guayasin sivujoen Babahoyon rannalla. Siellä jalostetaan ympäröivän maaseudun tuotteita kuten riisiä, sokeria ja hedelmiä. Siellä on myös valtion omistama tislaamo.


title: Kokemäen yhteiskoulu

text: Kokemäen yhteiskoulu on Kokemäen kaupungin ylläpitämä yläkoulu, joka toimii samassa rakennuksessa Kokemäen lukion ja Forsbyn koulun kanssa.


title: Kokemäen yhteiskoulu

text:
Kokemäen yhteiskoulu perustettiin vuonna 1907. Senaatti antoi hyväksynnän koulun perustamiselle sillä ehdolla, että se alistuisi Koulutoimen ylihallitukselle. Yhteiskoulumuoto valittiin todennäköisesti sen takia, että siten kouluun saataisiin enemmän oppilaita. Koulun epävarmasta asemasta kertoo se, kuinka rehtori keskittyi keväällä 1913 vuosikertomuksessaan puolustamaan koulun tarpeellisuutta yrittäen näin poistaa koulua kohtaan tunnettua epäluuloa.
Kokemäen yhteiskoulu oli perustettu yksityiseksi kouluksi, jonka omisti koulun kannatusyhdistys. Se oli viisiluokkainen oppikoulu, joten ylioppilaaksi sieltä ei valmistuttu ja paikka yliopistoon aukeni vasta paikkakunnan ulkopuolella suoritettujen opintojen jälkeen. Lähin tällaista opetusta tarjonnut koulu oli tuolloin Tyrväällä. Vuonna 1916 koulun oppilasmäärä laski, mikä johtui rehtori tulkinnan mukaan siitä, että luokalle jääneet ja ehtoja saaneet erosivat itse koulusta.


title: Kokemäen yhteiskoulu

text: Peruskoulusta kertova laki määräsi, että kuntien tuli nimetä koulusuunnittelutoimikunta laatimaan koulusuunnitelma. Koulun luovuttaminen kunnan haltuun nosti myös vastalauseita. Koulun luovuttamiskokouksessa luettiin entisen johtokunnan puheenjohtajan kirje, jossa hän vaati olla luovuttamatta koulua kunnalle ennen kuin peruskoulun muoto olisi lopullisesti lyöty lukkoon. Syksyllä 1977 otettiin käyttöön koulun uusi lisäsiipi, jonne Kokemäen lukio asettui. Virallinen julkistuspäivä oli 20. marraskuuta ja juhlapuheen piti opetusministeriön kansliapäällikkö Jaakko Numminen.


title: Kokemäen yhteiskoulu

text: Lähes koko keskikoulun historian alkuajan seurattiin kuusipäiväistä työviikkoa, kunnes 1972 siirryttiin viisipäiväiseen viikkoon. Päivittäinen tuntimäärä oli viisi tuntia ja Kokemäellä pidettiin tiukasti kiinni siitä, että koulun piti alkaa aamulla tasan yhdeksältä ja joskus jopa kahdeksalta. Tärkeä osa työpäivää oli myös aamuhartaus.


title: Kokemäen yhteiskoulu

text: Tavallisesti koulu alkoi elokuun alussa ja syyslukukausi päättyi yleensä joulukuun puolivälissä. Kevätlukukausi alkoi tammikuun puolivälistä ja kesti toukokuun loppuun. Koulun aikana oli muun muassa noin kuukauden mittainen joululoma ja sen lisäksi lyhyempi pääsiäisloma. Vuonna 1934 koulun alkamisaika aikaistettiin loppiaisen jälkeiseksi päiväksi, johon joululoma päättyi. Nykyään koulun kesäloma kestää toukokuun lopusta tai kesäkuun alusta elokuun alkuun. Syyslomaa vietetään viikolla 43 ja talvilomaa viikolla 8. Muita vapaapäiviä ovat muun muassa pääsiäinen, vappu, itsenäisyyspäivä, helatorstai ja helluntai. Oppitunnit olivat vuoteen 2012 asti 45 minuutin mittaisia, mutta syksyllä 2012 siirryttiin lukion tapaan 75 minuutin oppitunteihin.


title: Kokemäen yhteiskoulu

text: Peruskoulun tulon myötä kahdeksanluokkainen koulu siirtyi syrjään ja se jaettiin ala-asteeseen, yläasteeseen sekä toisen asteen koulutusta antavaan Kokemäen Lukioon. Ala-asteilta tulevat oppilaat tulevat seuraavista paikoista: Tulkkilan koulu, Risten koulu, Kauvatsan Lähteenmäen koulu, Tuomaalan koulu, Peipohjan koulu ja kaikkein pienin Korkeaojan koulu. Jo lakkautettuja ovat mm. Kuurolan koulu, Kakkulaisten koulu, Haavasojan koulu, Jalonojan koulu, Kankaantaustan koulu ja Piilijoen koulu. Yhteiskoulussa on sekä 7-9 luokat sisältävä yläaste että jatko-opintojen paikka Kokemäen lukio, jossa opiskellaan kahdesta neljään vuotta.